
Első közlemény. 


Ritkán részesűl valaki abban a szerencseben, hogy het- 
venhét éves korában elég bátorsága es életereje legyen, egye- 
dül és magában s annyira korlátolt eszközökkel beútazni 
Afrikának bármelyik részét, azon világrésznek, melyet mi 
mint barátságtalan, sívár és terméketlen világrészt ismerünk 
és melybe kéjútazást tenni még csak azon részben is, melyet 
én bejártam, nálunk divatban nem igen van. 

Igaz, hogy én Afrikának legműveltebb részét, azon részét 
útaztam be, melyet a franczia polgárisodás már ötven év óta 
meghódított, hol franczia törvények, franczia szokások és fran- 
czia kényelem uralkodik. De azért mégis a népnek nagyobb 
része arabokból és kabilekből áll, egy oly népfajból, mely az 
európai és a keresztyén népek iránt ellenséges indulattal visel- 
tetik, részint azért, mert vallásuk, mely kivétel nélkül moham- 
medán, azt parancsolja, hogy minden más vallásúban ellen- 
ségét lássa és mint ilyent gyűlölje; részint pedig azert, mert 
az európaiban és a keresztyénben nemzetiségének gyilkosát, 
földjének és hazájának rablóját látja. És azért nem is jár ve- 
szedelem nélkül európainak e nép között egyedűl útazni. Hiszen 
épen akkor, midőn Tunisban jártam, egy vasárnap öt arabot 
végeztek ki, hármat közülök a tuniszi bej akasztatott föl, 
kettőt pedig a francziák végeztek ki nyaktilóval, mert keresz- 
tyéneket öltek meg. 

Épen a gyakori esetek, melyek ez arabok lakta vidékeken 
előfordulnak, parancsolják e szigorú eljárást; különben nem 
múlnek el nap, melyben ily természetű gyilkolások elő ne 
fordúlnának. 


Három hónap Afrikában. 43 


Mindenekelőtt kötelességemnek tartom kijelenteni, hogy 
ez útazásom czélja nem volt voltaképen tudományos; nem is 
készültem én ez irányban az útazásra; czélja ez útazásnak 
egyedűl az volt, hogy lássam azt a világrészt is; hogy gyö- 
nyörködjem, ha vannak, annak szépségeiben, hogy lássam a 
különbséget, mely füvészeti, geographiai és egyéb természet- 
rajzi tekintetben a mi földrészünk és azon elhírhedt földrész 
között fönnáll, és hogy tágítsam világnézletemet, szerezzek 
nemi ismeretet és tapasztalást e világrészről is. És épen azért, 
ámbár ez útra csak kevés időt fordíthattam, a tervezett 
útamba eső országokat csak úgy futtában útazhattam be, még 
sem volt ez útazásom minden természettudományi észlelések 
nélkül. Mert a ki a természetet annyi éven keresztűl tanúl- 
mányozta, annak minden ágával megismerkedett, és a termé- 
szettudományoknak oly buzgó barátja és tisztelője, mint én; 
annak lehetetlen, hogy idegen földön járjon, azt beútazza, a 
nélkül, hogy észlelő tehetségét a mennyire csak lehet, meg ne 
feszítse, hogy minél több észleléseket ne tegyen, és ismereteit 
e tekintetben is ne gyarapítsa. 

Igaz, hogy tettek már előttem is számosan egész hasonló 
czélból útazásokat keleten; így a többek között dr. Haynald 
Lajos ő eminentiája, a kalocsai érsek. Ő azonban útazását 
legjobb és legmeghittebb barátai és tisztelői társaságában 
tette, a kik neki minden tekintetben szolgálatára állottak ; 
tette az útat a legnagyobb kényelemmel, mert a pénz ő emi- 
nentiájánál kérdésbe nem jöhetett. 

Én bár három éven át hirdettem a lapokban útazásom 
tervét, és kerestem útitársat, meg sem kaphattam, úgy hogy 
végre kénytelen voltam egyedűl útnak indúlni. S minthogy 
vagyoni viszonyaim nem is olyanok, hogy korlátlanúl for- 
díthattam volna annyit az útra, a mennyi czéljaim előmozdí- 
tására talán szükséges volt, kénytelen voltam sokról lemon- 
dani, a mi útazásomat érdekesebbé, hasznosabbá, és termé- 
szettudományi tekintetben termékenyebbé tette volna. 

Azonban, a latin költő azt mondja: «Est Deus in nobis 
agitante calescimus illo». Nekem ez út kedvencz eszméré vált, 
úgy hogy szinte rajongtam érte. 

Igaz, hogy ha én ezt az útat húsz vagy harmincz év- 
vel előbb tehettem volna, és pedig egy-két rokonszenvű társsal, 
a kik a természettudományok iránt hasonló előszeretettel visel- 

tettek, mint én: akkor útazásom sokkal gazdagabb, sokkal 
érdekesebb lesz vala. Azonban, a meddig én hivatalban vol- 
tam, és mint tanár a műegyetemen működtem, addig ily 
útazásra még gondolnom sem lehetett; csak mikor nyuga- 
lomba léptem, és időmnek, foglalkozásomnak korlátlan ura 
lettem, érlelődött meg bennem a gondolat, melyet aztán, tehet- 
ségemhez képest, végre is hajtottam. 

En Afrikának csak igen kis részecskéjét, tudniillik éjszak- 
nyugoti részét, utaztam be, Tunist és Algirt; de azért beha- 
toltam a Szaharába is és meglátogattam annak két nagy oázát 
a Biskra és Elkantara oázokat. 


I. 


OLASZORSZÁGON ÁT MALTÁIG. 


Útazásom terve következő volt: Velenczéből kiindúlva 
egész Olaszországon keresztül útaztam, Bolognában, Florencz- 
ben, Rómában és Nápolyban hosszabb ideig tartózkodván, a 
mint tudniillik a városoknak érdekessége megérdemelte. Így 
Rómában három hetig, Florenczben nyolez napig, Bolognában 
négy napig, Nápolyban nyolez napig. 

Habár ez idő minden egyes városra nézve véghetetlen 
csekélynek látszik, mégis, minthogy nem Olaszország és az 
olasz városok voltak tulajdonképen utazásom fő czélja, e 
városokra több időt nem fordíthattam, hacsak a főczélt kocz- 
káztatni nem akartam, az olasz városok látogatását és 
tanúlmányozását afrikai utazásom rovására hosszabbra ki- 
nyújtva. 

Nápolyban hajóra szálltam, innét Messinán át Málta 
szigetre, Maltából pedig La-Goulettbe és innét Tunisba. Tu- 
nisból több napi tartózkodásom után Kroubson és Batnán 
át a Szaharába, névszerint a Biskra oázba, innét vissza ugyan- 
azon az úton Kroubson át Constantinba, innét Philippevillebe, 
Algirba eg Oránba, Oránból a tengeren át Carthagenába Spa- 
nyolországba, innét Toledo és Madridba, Madridból Irunba, 
és a Pyrenæusokon át Bordeaux, Tours és Orleanson keresztül 
Párisba. Párisból Dijon és Lyonon keresztül Marseillebe, innet 

Ventimille, Genua, Turin es Milanón keresztűl vissza Ve- 
lenczébe. 

Én ezt az útat Cook, angol társaságnak egy körúti kártyája 
gegítségével tettem, melynek ára első helyre 669 frank. De 
ugyan e társaság kibocsát az utazók kényelme tekintetéből 
hôtel-couponokat is, melyek úgy vannak berendezve, hogy az 
utazó szobára, reggelire, villásreggelire és ebédre, a kijelölt 
városokban, melyekben tartózkodik, az első rendű hőtelekben 
utalványokat kap, melyekkel ott fizet. Ez intézkedésnek az a 
jó oldala van, hogy az útazó már előre lefizette részint az egész 
utnak, részint pedig a tartásnak minden költségét, de biztosítva, 
van egyszersmind a vendéglősök minden zsarolása, ellen. 

Ez az intézkedés nagyon könnyíti az útazást, és azt te- 
temesen olcsóbbá teszi, annyira, hogy ez intézkedésnek leg- 
inkább köszönhetni, hogy találkozunk csaknem minden neve- 
zetesebb városban számos útazóval, főleg angolokkal és ame- 
rikaiakkal, a kik Cook-féle úti jegyekkel útaznak. Így találkoz- 
tam Rómában egy ötszáz főből álló amerikai társasággal, mely 
Cook-fele úti jegyekkel a szentföldre útazott. 

Így dolgaimat a három hónapi útra elkészítve, 1889 
márczius 7-dikén Buda-Pestről kiindúlva, Bécsbe mentem, 
honnan több napi tartózkodás után egyenesen Velenczébe útaz- 
tam, hova márczius 17-dikén megérkeztem. 

Gyönyörű látványt szolgáltattak a velenczei ALDER; 
melyek tetőtől tövig sűrűn hóval valának födve. 

Velenczéből, hol több napig tartózkodtam, egész Olasz- 
országot keresztűl útazván, nem lehet szándékom e gyönyörű 
országot akár geographiai, akár természetrajzi, akár pedig mű- 
veszi tekintetben legalább e helyen leírni. Hiszen annyiszor és 
oly kitünő írók írták le már azokat, hogy azt újból leírni akarni, 
valóban annyit tenne, mint baglyokat Athénbe vinni akarni. 
Én tehát e helyt Olaszország és egyes városainak vagy azok 
nevezetességeinek leírásába bocsátkozni nem akarok, mert 
az egy folyóírati rövid czikknek tárgya nem lehet. De Olasz- 
országon keresztűl útazni, annak minden szépségét látni, azon 
számtalan műkincset, melyek itt nemcsak az újabb, hanem a 
régi korból föl vannak halmozva, bámulni, abban gyönyör- 
ködni és nem mondani róla semmit, valóságos blasphemia 
volna. Azonban, minthogy Olaszország nevezetességeinek le- 
írásával más terjedelmesebb munkában részletesebben aka- 

runk foglalkozni, e helyt inkább csak az olasz nép rövid jellem- 
zését teszem fejtegetésem tárgyává és ez érdekes nép azon 
tulajdonságairól szólok, melyek azt más európai népektől 
megkülönböztetik. 

Egy általános, Európában elterjedt előítélet azzal vádolja 
az olaszokat, hogy lusta nép, mely dolgozni nem szeret ég a 
«dolce far niente»-t, mely olasz közmondás, kiválólag szereti. 
Származik pedig ez előítélet főleg azon állításból, hogy Nápoly- 
ban állítólag 70,000 lazaroni, azaz henyélő koldus van, a ki 
nem dolgozik semmit, hanem koldulásból és lopásból el. Ezt 
az állítást már Gæthe az ő Olasz útazásában visszautasította, 
azt állítván, hogy ha van is annyi henyélő ember a tenger 
partján vagy az útczákon, ez nem azért ül ott, hogy tétlenül 
heverjen egész nap és kolduljon, hanem munkára vár, és ha 
találkozik, szívesen el is vállalja. Mindennap érkeznek a nagy 
nápolyi kikötőbe hajók vagy indúlnak onnét; tehát ezeket a 
hajókat mindig vagy meg kell rakni portékával, vagy belőlök a 
hozott portékát kirakni, épen úgy, mint minálunk az a buda- 
pesti rakparton történik, és erre szolgálnak az úgynevezett 
lazaronik, mint a mi dunai rakpartunkon azon izmos hordárok 
a kik a ki- és berakással foglalkoznak. Végeznek tehát eléggé 
nehéz munkát. 

Én tehát már csak ebből az egy tényből azon állítást, 
hogy az olasz lusta, egészen indokolatlan rágalomnak tartom. 
Ellenkezőleg azt állítom, hogy alig van nép Európában, mely 
annyit dolgozott, és annyi elsőrendű műveket fölmutatni képes 
volna, mint épen az olasz nép. Működött pedig századokon 
keresztűl az emberi szellem legmagasabb sphærajában, tudni- 
illik a müvészet minden nemében. 

Működött pedig mindenekelőtt az építészet legmagasabb 
körében, a templomok és a fényes paloták építésében, mint 
semmi más nép Európában. Nincsen egész Európában város, 
mely nagyságához és gazdagságához képesttöbb vagy kevesebb 
építészeti szepséggel biró templomot és palotát képes volna 
fölmutatni. Vannak Olaszországban középszerű városok, me- 
lyekben a templomok száma több százakra megy. Így pél- 
dáúl Bolognának, melyben a lakosok száma 90,000-re megy, 
138 temploma van, melyek közül többen kitünő architecturá- 
val vannak építve. 

Hol van egész Európában az az ország, melyről ugyanezt 

lehetne mondani? és ha vannak is más országokban oly 
városok, melyekben a múlt századokból egyes kitünő épületek 
maradtak fenn, ezek nem egyszer olasz építészek művei, vagy 
oly építészeké, a kik Olaszországban nyerték kiképeztetésöket. 
E mellett a régibb időkből Németországon, Francziaország- 
ban vagy Nagybritanniában mindenütt ugyanazon jellegű, és 
kevés eltéréssel ugyanazon stilusban épült templomokat és 
egyes középületeket találunk. 

Olaszországnak saját jellegű és stilű templomai és egyéb 
díszépületei vannak. Ez az olasz stilus. De ez csak egy neme 
a művészetnek, mely az olasz népet már több század óta 
foglalkoztatta. Van ezután egy másik, szintén nem kevésbbé 
fontos és az olasz népet nagy mértékben foglalkoztató neme a 
művészetnek, és ez a festészet. Ebben az olasz nép annyira 
kitüntette magát, hogy már a múlt századokban Olaszország 
iskolája lett Európa minden más népének, és az olaszok taní- 
tói és mesterei a többi népek művészeinek, annyira, hogy 
Olaszország valóságos Mekkája lett a festöművészetnek, hová 
Európa csaknem minden művésze elvándorolt, és vándorol 
most is, annyira, hogy azt valóságos művésznek tekinteni alig 
lehet, a ki egy pár évet Olaszországban nem töltött, és annak 
nagy mestereit nem tanúlmányozta. 

Olaszországban születtek a Raphaelek, a Correggiok, a 
Michel-Angelók, a Guido Renik, a Paolo Veronesek, a Carlo 
Dolcék, a Tintorettók, a Tizianok, a Caraccik, a Lionardo da 
Vincik, a Guercinók, a Peruginók, mind elsőrendű festészek, és 
ezeken kívül egy egész legiója a kitünő művészeknek, a kiknek 
ezrekre menő műveik díszítik a számos képtárakat, melyeket 
Olaszország minden városában és számtalan magánemberek 
palotáiban találunk. 

Nem kevésbbé tüntette ki magát Olaszország a szobrá- 
szatban is, és minden városa Olaszországnak tanúságot ád a 
művészet ez ágának kiváló szeretettel való ápolásáról. Hiszen 
mindenki előtt tudva van, hogy a legújabb korban is az úgy- 
nevezett gypsz-alakoknak készítői és árulói kivétel nélkül 
olaszok, sőt, akár Rómában, akár Florenczben, vagy Olasz- 
ország akármelyik városában járja be az ember az útczákat, 
csaknem mindegyikben talál műhelyeket, melyekben fehér 
márványból szobrokat és egyéb díszműveket ne készítené- 
nek; sőt alig van nevezetesebb város Európában, mint például 

saját fővárosunk is, hol az olaszok műtermeket föl nem 
állítottak volna, melyekben szobrokat és egyéb művészeti 
tárgyakat készítnek, sőt a síremlékek nagyobb részét is ők 
készítik. 

Tehát az nem áll, a mi szokásos szójárássá lett, hogy az. 
olasz nép dolgozni nem szeret; sőt inkább az olasz nép gyö- 
nyörű műveivel termékenyíti egész Európának népeit és szol- 
gál mesterül a többi népeknek, a kik a képző művekben gyö- 
nyörködnek és azokban élvezetet találnak ; sőt sokkal nehezebb 
munkára is vállalkozik az olasz nép, mint példáúl építésre, 
főleg pedig a díszesebb részére az építésnek, úgy mint a köőfara- 
gásra, a kapitelerek és egyéb díszítmények készítésére, söt út- 
csinálásra, kövezésre, és a mi a főmesterségök : a terrazzo-ké- 
szítésre. 


Beútazván e szerint Olaszországot és gyönyörködve nem 
csak városai szépségén és szep fekvésökön, hanem műkincsei 
gazdagságán is. 

Én husvét hétfőn, azaz ápril 22-dikén, a Principe Oddone 
nevű hajóra szállva, délután öt órakor a szép Nápolyt elhagy- 
tam s Maltába vitorláztam. A Cook-féle társaság útasait a fran- 
czia Societé trans-atlantique hajóival szállítja a Középtengeren. 
A hajók nagy és elsőrendű gőzösök, melyek minden kívánható 
comforttal el vannak látva. A Principe Oddone egyébiránt nem 
tartozik a franczia társasághoz, hanem én tévesen jutottam e 
hajóra, mivel engem a partról erre a hajóra utasítottak, mint 
azon hajóra, mely még ma délután öt órakor Malta szigetre 
és La Valette városába indúl. A hajó kapitánya egyébiránt teljes 
ertékben fogadta el Cook jegyét és én délután öt órakor a ná- 
polyi öbölből elindúlva, Malta sziget felé útaztam. 

A nap szép és kellemes volt, a tenger síma. A Vesuvot 
tüzes csúcsával egész éjtszakán át láttuk, szintúgy elhaladtunk 
az Ischia és Capri szigetek mellett, mely utóbbi mint egy ha- 
talmas szikla egészen függőleges falakkal emelkedik ki az azúr- 
kék tengerből. Az ég szép és csillagos volt, melyen gyönyör- 
ködtem ép úgy, mint a tenger villongásán, ott a hol a hajó 
erősebb hullámokat vetett, tudniillik a hajó oldalán és orrán, 
a hol a víz tüzes folyadéknak látszott, melyben itt-ott nagyobb 

és fényesebb szikrák villogtak föl. Nem sokára reggel felé a 
Stromboli tünt föl, mely mint óriási pyramis emelkedik ki a 
tengerből, és vulkáni természetét behorpasztott csúcsával, krá- 
terét képezvén, mutatta be. 

Másnap reggel korán ébredvén föl, a hajó födélzetére 
mentem, a honnan Sicilia partjait láttam. 

Ezen még a régiektől híres sziget, melyet háromszögletes 
alakjánál fogva Trinakriának neveztek, számos hegyekkel van 
födve, melyek közül a hatalmas Aetna, mint az európai vul- 
kánok közül a legnagyobb (10,000 lábnyi magas), két harma- 
dára hófödött csúcsával kimagaslik, meglepő látványt nyújt. 

Az idő igen szeles volt, úgy hogy soká a födélzeten ma- 
radni nem lehetett. A tenger ennelfogva nagyobb hullámokat 
vetett, melyeket azonban a hajó, nagyságánál fogva, nem 
érzett. s 

23-dikán reggel 9 óra után Messinába értünk. Elcsodál- 
koztam, midőn a parton hosszú sor két egész három emeletű 
egészen egyforma házakat láttam, melyeknek azonban nagyobb 
része raktárakból áll, mert Messinának nagy kereskedése van 
és szép kikötője. E része Siciliának igen hegyes, és nemcsak 
az Aetna, de a sziget más hegyei is, hóval valának födve. 
Hiszen ismeretes dolog, hogy az Aetna Olaszországnak nagyobb 
részét egész éven át jéggel látja el. 

A nap egyébiránt igen hűvös volt, úgy hogy fölső ruhe; 
ban is soká a födélzeten maradni nem lehetett. 

Messina előtt azonban három óráig vesztegeltünk, mert 
sok volta kirakni való. — E gőzösön egyébiránt az emelőgépek 
mind gőzzel működtek, és látható volt, mily könnyen és sebe- 
sen folyt a munka. A legnagyobb terheket oly könnyen emelték 
ki a hajó mélyéből és helyezték át a mellette levő hajóba, hogy 
az embereknek, a kik az átrakodást eszközölték, alig volt mel- 
lettök munkájok. A fölvett árúk úgy látszott nagyobb részt 
narancsok voltak, mert ugyanoly kosarakban szállították, mint 
a milyenekben hozzánk is hozzák. A messinai narancsok egyéb- 
iránt nálunk is a legjobbaknak és legédesebbeknek tartatnak. 

Messinából Reggióba mentünk, a hol szintén számos 
árúkat részint fölvettünk, részint kiraktunk. Reggióból ismét 
visszamentünk Messinába, a hol egész éjjel vesztegeltünk és 
csak másnap reggel hat órakor indúltunk el Cataniába, hová 
tíz óra felé délelött érkeztünk meg. Az ég meglehetős tiszta 

volt, csak a Siciliát környező hegyek voltak felhőkbe borítva. 
Ezalatt számos városok mellett mentünk el, melyek Sicilia 
tengerpartját elborítják, mert úgy látszik, hogy itt is Siciliában, 
az élet leginkább a tengerpart felé húzódott a hol a kereskedés, a 
forgalom igen nagy, míg a sziget belseje leginkább a mezőgaz- 
daságnak van szentelve, és miután csaknem az Aetna töve mel- 
lett mentünk el, az impozáns hegyet egész nagyszerűségében 
lehetett látni, miként emelkedik ki a tenger hullámaiból, mint 
nagyszerű pyramis, melynek a tövét a legbujább tenyészet, gyö- 
nyörű villák, kertek, narancs- és czitromligetek borítják, míg 
háromnegyed részét e hegynek hó födi. Csak a csúcsa látszott 
feketének és hótól mentnek. Ugy látszik, hogy a folytono- 
san a kráterből kifakadó forró "gőzök annyira átmelegítik a 
hegycsúcs falait, hogy a hó ott mindjárt megolvad, és nem ma- 
radandó. 

Egyébiránt az Aetna is, mint a Vesuv kráteréből folyto- 
nosan gőzoszlop emelkedik ki, krátere pedig éjjel szintén tüzes- 
nek látszik, ės itt-ott lángok is emelkednek ki belőle, arra 
intve és figyelmeztetve a körül lakókat, hogy minden perezben 
kitörhet és az egész vidéket Herculanum és Pompeji sorsára 
juttatja. 

Egyébiránt az Aetna csúcsa már kilencz óra felé reggel 
felhőkbe volt borítva, valamint az egész hegylánczolat, mely az 
Aetnától jobbra és balra elterjed. 

Az egész idő alatt azonban mindig friss szellő fútt, mely 
arra kényszerítette az útasokat, hogy fölső ruhát vegyenek 
magokra, ha a hajó födélzetén akartak tartózkodni. 

Az első helyen útazók száma egyébiránt Messinától Cata- 
niába csak három személyből állott : belőlem és két angolból. 

Cataniában délután öt óráig vesztegeltünk. Mellettünk 
egy nagy hajó kötött volt ki a kikötöben, melybe épen tömér- 
dek sok ként raktak föl, mely Girgentiből jött. Az részint 
nagy hordókba volt rakva, részint kisebb, mintegy mázsás ko- 
sarakba, részint szabadon, nagy köbdarabokban vetették föl 
a hajóra, hol azután az alsó helyre elrakták. 

Cataniából Sirakusába mentünk, hol este mintegy hét 
órakor érkeztünk meg. Itt is szintén egész reggel öt óráig vesz- 
tegeltünk, a midőn erős szél mellett Máltába indúltunk, s tíz 
óra után délelőtt érkeztünk La Valettebe. A város legnagyobb 
részt erődítésekből áll, úgy hogy az ember a tengerről egyebet 

nem is lát. Kiszállva, a hôtel Parisba szállottam, a honnan 
azonnal a Cook-bureauba vezettettem magamat, a hol azt az 
értesítést nyertem, hogy a «Societe atlantique» hajói csak min- 
den csütörtökön mennek La Goulette- és Tunisba, és minthogy 
az nap épen csütörtök volt, még az nap kellett Maltát elhagy- 
nom, ha egész hetet ott tölteni nem akartam. Ezt tenni nem 
levén szándekom, útazó kártyámat a franczia társaság által 
megbélyegeztettem, és La Valette a máltai lovagok által alapi- 
tott híres várost megtekintve, visszasiettem a hôtelbe, hogy 
pogyászomat lehozassam, és a hajóra vitessem, mely Tunisba 
volt menendő. 

La Valette városa egyébiránt igen rendesen van építve, 
hosszú, egyenes útczákkal ellátva. A házak olasz modorban 
vannak építve, igen magasak, dísztelenek és piszkosak; ellen- 
ben a tribunal, a kormány háza, általában a nyilvános épüle- 
tek igen szépek. Szintúgy nagy és szépen épített cathedral- 
templommal dicsekszik La Valette, valamint egészen új és szép 
színházzal is. A vezetőm az arsenálba is elvezetett, melyben 
azon régi fegyverek és pánczélok tartatnak, melyeket még a 
régi máltai hősök viseltek. 

Az épület udvarában egy Araucaria áll, melynek töve 
másfél lábnyi átmérőjű, magassága pedig legalább tizenöt 
méter. Igen szép és ritka fa, melv nálunk csak mint kis, 
méternyi magas fa üvegházakban látható. Ugyanannak a 
háznak másik udvarában is van szintén más két Araucaria, 
melyek ugyan kisebbek mint az előbbi, de azért mégis igen 
nagyok és szépek, főleg ha azt veszszük, hogy 1858-ban ültet- 
ték, mint azt egy bádogtábla tanúsítja, melyre az ültető neve 
van írva. 

La Valetteben föltünt, hogy ott az asszonyok nagyobb 
része, a kik az útezákon járnak, mind fekete apácza-ruhába 
vannak öltözve és fejökre fekete selyemkendő úgy alkal- 
mazva, hogy ernyőül szolgáljon. Megkérdezvén a vezetőt, ő azt 
mondta, hogy ezek mind máltai apáczák, mely szerzetbe gaz- 
dagok és szegények, fiatalok és vének egyaránt beléphetnek. 
Én más öltözetű asszonyt az útczákon alig láttam, a város 
pedig statisztikai adatok szerint 70,000 lakost foglal magában. 

II. 
TUNIS. 


A hajó, mely engem Tunisba volt szállítandó, franczia 
hajó volt, a «Societé transatlantique» tulajdona, de Angliában 
épült, nagy és szép hajó, mely hosszában 150 lépést számlált. 
Neve, mint azt kapitánya nekem mondta, Moise volt. Volt 
rajta sok angol, franczia és olasz és a mit először láttam, tu- 
nisiak is, a kik sötétbarna képökkel, és a négerekhez hasonló 
arczkifejezéssel valamint turbánjokkal is feltűntek. Egyébiránt 
kicsiny és elsatnyúlt faj. 

25-dikén erős szél kergette a hullámokat és minthogy a 
hajó szélnek ment, erősen hintázott előlről hátra és hátulról 
előre. Es minthogy a csavar, ha a hajó hátul a tengerből ki- 
emelkedett, mindig a szabad levegőre jutott, és innét vissza a 
tengerbe, ez oly erős zajt és zörgést okozott, hogy az ember 
néha azt hihette, hogy a hajó ketté szakad. Előidézte is a hajó 
folytonos és erős hintázása az asszonyok legnagyobb részében 
a tengeri betegséget, míg a gyermekek a zörgéstől, mely néha a, 
mennydörgéshez hasonló volt, féltek és rémülésbe esve sírtak. 

Este felé a szél kissé lecsendesedett és az éjtszaka elég 
csendes volt. Nekem oly szerencsés természetem van, hogy én 
a tengeri betegségnek még nyomát sem éreztem, jól ettem 
ebédre, mely öt órakor délután volt, és jól is aludtam. Midőn 
azután reggel mintegy négy és öt óra közta kabinom ablaká- 
ból kitekintettem, Afrikának partjait láttam, melyek egyéb- 
iránt nagyon hegyesek, és a hegyek meredeken emelkednek ki 
a tengerből. Mintegy hat órakor egy magasan a tengerből ki- 
nyúló terjedelmes sziklát pillantottam meg, de a melyet nekem az 
egyik «föpinczér», a ki, mint mondta, már hat esztendeig szol- 
gált a hajón, megnevezni nem tudott. 

Afrikának partjai ez oldalról hosszúra elnyúlnak, és 
nagyon hegyesek. Félkört alkotnak, mely a tunisi öbölt magá- 
ban foglalja. Ezt keletről a Cap Bon, nyugatról a Cap Farina 
határolja, míg köztök a Djamir sziget fekszik. Hajónk Maltá- 
ból jövén, a Cap Bon és a Djamir sziget közt ment be a tuniszi 
öbölbe. 

Ápril 26-dikán reggel nyolcz órakor La Gouletbe ér- 
tünk. Ennek szomszédságában Carthago romjai fekszenek. 
Én mindjárt érkezésem után kocsit fogadtam és kihajtattam 
a romok felé. Az út terjedelmes pusztán vezetett keresztül, és 
miután kocsisom arab volt, és én egyedül ültem kocsijában, 
melyben engem terjedelmes pusztán keresztül vitt, az ara- 
bok pedig mind halálos ellenségei a keresztyéneknek és az 
európaiaknak, nem ok nélkül támadt bennem a gondolat, hogy 
ha kedve kerekednék engem láb alól eltenni, annál is in- 
kább, minthogy minden pogyászom kocsiján volt, azt bizony 
megtehette volna, a nélkül, hogy valaki utána járt volna a 
dolognak. 

Már az úton falromokat vettem észre, melyek a régi car- 
thagói vízvezetéket jelezték, azon kívül hegyen, negyed órányira 
tőlem, egy szép, nagy két kupolás épület emelkedett, mely egész 
újnak látszott, mert krétafehér volt. Ez az a síremlék, melyet 
Lajos Fülöp, franczia király, 1841-ben elődjének Szent-Louis- 
nak emelt, a ki itt 1270-ben keresztes hadjárat alkalmával 
meghalt. 

Nem messze e síremléktől van egy másik nagy épület, 
melyet kocsisom Cathedralnak nevezett. Azonban úgy látszott, 
templom maga nem lehetett, hanem a templommal össze- 
köttetésben álló épület, mely lakóházhoz hasonló, mert szá- 
mos ablakkal van ellátva, két emeletes, és inkább klastromnak 
látszik. 

Szintúgy az úttól nem messze, jobbra fekszik egy másik 
új épület, melyet Marsának hívnak és mely egészen modern 
stílusban van építve. Ez a tunisi bej háremje, melybe Tu- 
nisból kirándul, valahányszor számos feleségeinél látogatást 
akar tenni. 

A mi magát Carthago romjait illeti, melyeket lehetetlen, 
hogy az ember kegyelettel ne tekintsen, hegyen állanak, 
melyre fölmenni igen fáradságos lett volna, én tehát lent ma- 
radtam és megnéztem azon vízvezetéket, mely ugyan a jelen 
szükséglet fedezésére szolgál, de azért mégis a régi vízvezeték 
romjaira van építve. Az epület modern, melyet két, egészen 
krétafehérre meszelt kupola föd, alatta pedig a vízmedenezék 
vannak, melyekből a vizet Tunisba vezetik. 

Én itt soká nem tartózkodván, Tunisba hajtattam, ám- 
bár vasút is vezet Goulettából Tunisba. Kocsin tevém meg az 

útat, mely mintegy két óráig tart. Én már csak azért is tettem ez 
útat inkább kocsin, mivel a földet és a növényzetet akartam 
közelebbről látni, vajon mennyire különbözik az a mi növény- 
zetünktől. 

A mi leginkább föltűnt, az volt, hogy mindamellett, 
hogy Tunis tizenegy fokkal déliesebben fekszik, mint példáúl 
Buda-Pest, mégis a növényzet, melyet az ember a mezőn talál, 
minden úton és lépten a mi növényzetünkre emlekeztet. Az 
ember mindenütt ugyanazon növényformákat találja, mint 
minálunk, csak más fajokban. Itt találtam a sárga alacsony 
syngenesiákat, a Hieraciumot, itt a Papaver rhceast (pipacs) 
tömérdek mennyiségben, itt többféle Carduust és Scolimust 
nagy és széles levelekkel, fehér erekkel átjárva, továbbá egy 
oly növényt nagy mennyiségben elterjedve a mezőn, melynek 
virágai hasonlók az Anthericum ramosumhoz, csakhogy sokkal 
erősebbek ágai, az alsó levelek pedig nagyok és szélesek, később 
arról értesültem, hogy e növény Asphodelus volt. 

A mezőkön, melyek sok idegen és gaz-növényekkel voltak 
födve, különösen föltünt nekem egy vérvörös, a többi növények 
közt kimagasló növény. Megállíttattam a kocsit és leszálltam, 
hogy lássam, miféle lehet e növény, mely egészében vervörös 
volt. És íme az Orobanchének egy nagyszerű faját találtam 
benne, mely két lábnál magasabbra nő. Tehát ebben is az in- 
tensiv napvilágnak hatását lehetett észlelni; mert míg miná- 
lunk az Orobanchék (mint élősdi növények) csaknem egészen 
színtelenek, itt a nap intensiv, hatása következtében az egész 
növény vérvörös színt vesz föl. 

Továbbá föltűnt egy növény, mely nagy mennyiségben 
volt a mezőn elterjedve, de még fejletlen állapotban, mint a 
kukoriczatő, leveleibe burkolva, a földből kinőve. Kirántva a 
földből és szétválasztva a leveleket, melyek itt mint virág- 
födelek (virágburok) szolgáltak, egy nagyszerű umbelliferának 
(ernyős növény) fejletlen virágzatát (intlorescentia) találtam 
benne. Ez umbellifera itt nagy számmal van elszórva a mezőn, 
és egy lábnyi átmérővel bíró szép sárga ernyőt (umbellát) al- 
kot. Alsó levelei egészen az ernyősökre (umbelliferára) mutat- 
nak, mert «folium decompositum? , melynek sallangjai azonban 
szélesebbek, mint azok a folium decompositumnál előfordulni 
szoktak. 

A természetnek, főleg pedig a növényzetnek megtekin- 

tese ez idegen földön engem újra megerősített azon nézetben, 
melynek már a Más világok czímű tanúlmányomban (lásd 
Judapesti Szemle 1888. 141. és 142. sz.) kifejezést adtam, hogy 
a természet eredetiben csak kevés formákat alkotott, melyeket 
mi családok nevével jelölünk meg, melyek azonban a föld, az 
éghajlat és más viszonyokhoz képest főleg pedig a fajok vegyülése 
által az eredeti alaktól eltérve, más és más formákat vettek föl. 
Így támadtak azon alakok, melyeket mi fajoknak nevezünk, és 
a melyeknek a száma határtalan lehet. 

Én tehát egészen ferde nézetnek találom azt a nézetet, 
hogy a természet fajokat teremtett, melyeknek ismertető jelei 
meghatározottak, állandók és változatlanok, mint a hogyan 
azt legtöbb tankönyvünk folyvást tanítja. Ez egészen hamis 
nezet. A növények vagy ott azon a helyen termettek, a hol 
azokat találjuk, és akkor azoknak természete teljesen megfelel 
azon földi és éghajlati viszonyoknak, a hol vannak, mint pél- 
dáúl a datolyapálma az oázokban, vagy eredeti helyökről más- 
hová vitettek, vagy ültetve, vagy magvaik szél, víz, madarak, 
vagy számos más módok útján elhordva más földre, más ég- 
aljba stb., és akkor vagy egészen elvesznek, ha a föld, vagy az 
éghajlat általában nem felel meg természetöknek, vagy a növény 
hajlékony természettel bírván, acelimatizálódik, és szerveit 
akként módosítja, hogy ellentállani bírjon azon kedvezőtlen 
befolyásoknak, melyekkel a megváltozott földminőség vagy 
éghajlat rájok hat. Így támadnak a növényekben az eltérések 
az eredeti alaktól, mely elteréseket némely szerző külön fajok- 
nak, mások ellenben csak válfajoknak neveznek. (Varietas.) 

A természet tehát csak individuumokat teremt és nem 
fajokat, de individuumok sohasem egyeznek meg egymás- 
sal annyira, hogy majd az egyik, majd a másik tulajdon- 
ságban el ne térne egymástól. És azért Darwin elmélete 
az egyedüli ész- és természetszerű, azok pedig, a kik azt 
tagadják, csak azt bizonyítják, hogy ők a természetet eléggé 
behatóan nem tanúlmányozták, sőt hogy alaposan sohasem 
figyelték meg. 

Tunisban még az nap délután bejártam egy vezetővel a 
városnak egy részét, főképen a bazárt; mert péntek levén, a 
rákövetkező szombaton a boltok mind csukva vannak. Mert a 
mohammedán hitűek a zsidókkal együtt szombaton tartják a. 
pihenés és az isteni tiszteletnek szánt napot. 

Tunis oly rendetlenűl van építve, útczái egy valóságos 
labyrinthot alkotnak, a mellett igen szűkek, úgy hogy idegen 
ki nem ismeri magát és csak vezetővel képes azt bejárni. A ve- 
zetőm, kia hôtelnek, melybe szállottam (grand-hőtel), a meg- 
hitt vezetője volt, de a ki magát szintén arabnak mutatta be, 
de a mint hozzátette civilisált arab, engem a város legélén- 
kebb részébe, a bazárba vezetett. Itt a forgalom a legnagyobb, 
mert itt vannak a kézművesek, a kik műhelyeikben dolgoznak 
és árúikat eladják. 
csupa boltok vannak, melyek azonban műhelyűl is szolgálnak. 
Némelyek közűlök alig néhány (4—6) négyszög ölnyi terű- 
letet foglalnak el. Abban ül az arab kereskedő, a ki egyszers- 
mind gyáros vagy tulajdonképen mesterember, és várja a vevő- 
ket. Minden vezetőnek meg vannak már a maga emberei, a 
kikhez az idegeneket vezeti. Azon ürügy alatt, hogy nézze meg 
a tuniszi gyártmányokat, bevezeti őt a boltba. A bolt tulajdo- 
nosa a legnagyobb nyájassággal fogadja az idegent (a ki, mint 
gondolható, csaknem mindig európai), kezet fog vele, széket 
nyújt a leülésre és azonnal findzsa kávéval kínálja. Ezalatt ki- 
tárja előtte minden árúit, dícséri azoknak szépségét, finomsá- 
gát és ritkaságát. Árúi nagyobb részt fehér vagy egyszínű se- 
lyemkelméből állanak, szintúgy csíkos selyemből készített 
burnuszok, asztal- vagy ágyterítők, ruhakelmék és több effélék. 
Eldícséri, hogy milyen szépek, milyen finomak, és hogyan fog 
ezeknek örűlni feleségem vagy lányaim. Ötven, száz, különféle 
mustrát tár ki az ember szeme elé és erkölcsileg kényszeríti, 
hogy valamit vegyen tőle. 

Én azonban azt találtam, hogy mindazon beszédek, me- 
lyeket az ember hall vagy olvas az útirajzokban a tunisi se- 
lyemkelmék szépségeiről, véghetetlen túlzottak, és az embert 
csak félrevezetik. Főleg a mit Dumas mond rólok, hogy a lyoni 
selyemkelmék szépségre és színeik élénkségére nézve össze sem 
hasonlíthatók, csak egy enthusiasta rajongásának lehet tulaj- 
donítani. A kelmék szövésre és színezetre nézve annyira nem 
érik el nemcsak a lyoni selyemgyártmányokat és azokkal általá- 
ban nem is hasonlíthatók össze, hanem még a sokkal alább- 
rendű európai gyárak gyártmányai is, sokkal de sokkal túlszár- 
nyalják. Főleg pedig azon selyemkelmék, melyek brokát elne- 
vezés alatt ismeretesek, ott általában nem találhatók, es ha 

találhatók, bizonyosan Francziaországból kerültek ide. Ha már 
csak itt Buda-Pesten e selyemkelméket asszonyainknak meg- 
mutatnák és vevésre kínálnák, alig találnák megtekintésre ér- 
demeseknek. 

Én ezeket leginkább csak azért adtam elő körülménye- 
sebben, hogy Dumasnak állításait, melyek valótlanok, meg- 
czáfoljam. 

Sokkal nagyobb művészi értékkel bírnak a fegyverek 
(puskák, pisztolyok, kardok), melyek Tunisban gyártatnak, és 
a melyek aranynyal, a puska agya pedig elefántcsonttal oly 
müvésziesen van kirakva, mint azt nálunk is csak igen ritkán 
láthatjuk. 

Nem különben gyönyörűen vannak vésve (ciselirozva) 
sárga, vagy vörös rézből trébelt (getrieben) edények. Ezek 
azonban rendkívül drágák, és miután a még hátralévő hosszú 
úton sok kellemetlenséget okoztak volna, nem vettem csak 
néhány métert a legszebb selyemkelméből, a melyről azonban 
nem merem állítani, hogy Tunisban készült. 

Innét elmentem a bejnek a palotáját megtekinteni. 
Ebben az egyes szobák vagy termek falai mind festett fayence- 
táblákkal vannak kirakva és a plafondok igen szép mauresgue 
díszítéssel és gazdag aranyozással ellátva. Különösen szép a 
trónterem, melyben a bej minisztereivel tanácsot tart. A trón 
egy közönséges európai karszék, mely vörös bársonynyal van 
behúzva. Ez a nagy terem felső végén áll, valamivel emeltebb 
helyen, míg a miniszterek székei, két sorban jobbról és balról 
a tróntól vannak elhelyezve. Szintúgy igen szép a miniszterek 
szobája, azaz azon terem, a hol ők szoktak az ülés előtt össze- 
gyűlni. Ittis a terem plafondja gyönyörű aranyozott mauresgue 
diszítményekkel van ellátva. 

Elvezettek azután a bej hálószobájába, mely egyszerű 
szobából áll, melyben egy széles ágy van, egyszerű matrácz- 
czal. Kérdésemre, hogy fogad-e asszonyokat, azt felelték, 
hogy asszonyok soha hozzá nem jönnek. Ha asszonyokkal 
akar lenni, kikocsikázik háremjébe, mely Carthago romjai kö- 
zelében van. 

Delután magam járván be a város részeit, bementem egy 
kertbe, hogy láthassam, mily növényeket termesztenek itt a 
kertekben. Föltűnt a sok Ricinus, melyeket ott találtam, 
csak hogy ezek itt egész fákat alkotnak, fatörzsük van, 

mely belől üres és mint más fa több ágakra oszlik, holott 
nálunk csak egy, három-négy méter magas, szálat alkot. 
Úgy látszik, hogy itt a Ricinus évelő növény, míg nálunk 
csak a nyáron át tart és annak végével elhal. Szintúgy 
találtam ott számos Eucalyptust, melyek itt nagy fákká nőnek, 
es a mint látszik, igen kedvelt fák. A többi növények az európai 
növényekhez hasonlítanak, és a mi leginkább föltűnt, hogy 
azon virágok, melyeket ott a kertek díszítésére használnak, 
ugyanazok, melyek itt nálunk is ugyanazon czélra tenyésztet- 
nek, úgy mint: a kék Iris (liliom), tulipánok, tacetták, nár- 
cisok stb. 

Ápril 27-dikén, szombaton, fotographiákat vettem, és 
az osztrák-magyar consult akartam meglátogatni. Azonban azt 
mondták, hogy a főconsul elútazott, az alconsul pedig beteg. 
Ott hagytam tehát névjegyemet és visszamentem hötelembe. 
Nemsokára egy fiatal ember jött a hôtelbe, az alccnsulnak, a 
kit Valensinak hívnak, a névjegyét hozván el, és kimentetvén 
magát, hogy fekvő beteg, és ha valamivel szolgálhat, parancsol- 
jak vele. Én azonban visszaüzentem neki, hogy nincsen sem- 
mire szükségem, csak tiszteletemet akartam tenni; mire ő 
másodszor küldte el ugyanazt a fiatal embert, újra kijelentvén, 
hogy fekvő beteg, különben meglátogatna, és elküldött két 
«carta de permission»-t, az egyiket a «Bardó»-ba, a tunisi bej 
nyári lakába, a másikat pedig a «Kasr-Said»-ba, mindkettőre 
arab betűkkel volt nyomtatva a «permission». 

Este vacsora után a hôtelből kiindúlva, a város fran- 
czia negyedének fő útczáján sétálni mentem. E franczia része 
a városnak egészen európai módra van építve és többnyire 
európaiak laknak benne. A fő útcza igen széles és benne csak- 
nem az egyik caffé a másik mellett áll, melyek mind részint 
arabokkal, részint zuavokkal, franczia katonákkal és európaiak- 
kal voltak tele, a kik egy findzsa kávé mellett mulattak. Meg- 
vallom, hogy igen nagy megelégedéssel azt vettem észre, hogy 
ott Afrikában, a merre én jártam, a nép mindenütt, még ha 
európaiak is, egy pár findzsa fekete kávéval megelégszenek és 
mellette jól mulatnak. A bor, pálinka előttök úgy szólván isme- 
retlen, mert a mohammed vallásúaknak el van tiltva a szeszes 
italoknak használata, és innét származhatik az, hogy én egész 
Afrikában részeges embert nem láttam és miután ott az euró- 
paiak az arabokkal együtt mulatnak, amazok ezeknek szokásait 

a szeszes italokat illetőleg fölvették és nem isznak se bort se 
pálinkát, hanem megelegszenek egy pár findzsa fekete kávéval. 
Bár csak a keresztyén vallás is eltiltotta volna a szeszes italok 
használatát; mennyivel kevesebb bűntett fordúlna elő nem 
csak a népnél, de a műveltebb körökben is, és mennyivel 
kevesebb börtönre, ítélőszékre és bíróra volna szükségünk, 
nem is volna annyi alkalom a népnek elbutítására és koldus- 
botra juttatására ! 

Így elhaladva az úteza végeig, midön az már néptelenedni 
látszott, és én csak egyedűl maradtam a rosszúl világított útczán, 
a széles útczán át annak másik oldalára mentem, hogy ott 
vissza a hótelemhez térjek. A mint azonban a házsoron elha- 
ladtam, egy erősen világított ház elé jutottam, melynek hom- 
lokára «Theatre française» volt írva. A kíváncsiság, hogy 
milyen lehet a Theâtre française Tunisban, engem becsalt, és 
midőn a foyerbe lépve azt láttam, hogy pénztár nincsen és 
mindenki szabadon lép be, magam is bementem, és jól előre 
haladván a színpad felé, egy üres székre ültem. 

Ez a Theátre francaise Tunisban nem egyéb, mint egy 
«Caffe chantant», mint a hogyan azokat Párisban nevezik. Föl- 
lépett itt egymásután néhány művesznő, a kik különféle chan- 
sonetteket elég rosszúl énekeltek. Egynek sem volt hangja, és 
egy sem volt se szép, se fiatal. Úgy látszik, hogy mind az, a mi 
Párisban, vagy általában Francziaországban már nagyon is 
elkopott, az Tunisba és Algirba megy, hol még mindig tetsz- 
hetik. Mert a tunisi közönség nem igen válogató, megelégszik 
az a legközönségesebb és legdurvább élezekkel és tréfákkal, 
s el tud mulatni rajtok. Azt leginkább egy butffón lehetett látni, 
a ki a legaljasabb élczekkel és túlcsigázott öltözettel mulattatta 
a közönséget, kurjongatott, párbeszédet folytatott a közönség- 
gel, megszólította a szereplőt, annak különféle csúfneveket 
adván és így torább. 

Minden szereplő a befejezett szereplése után leszállott a 
szinpadról a közönséghez, és tányéron szedte a pénzt a közön- 
ségtől. Mindenki, a kinek tetszett, 5—10 centimot dobott a 
tányérra. Az arabok nem adnak semmit, és ha megszólítják 
öket, úgy tesznek, mint ha mit sem hallanának. 

Én eleintén egy fél frankot dobtam a tányérra, és egyszer 
az történt, hogy egy énekesnő, a kinek szintén egy fél frankot 
adtam, rövid idő múlva visszajött és a fél frankot tíz sousra 

fölváltva hozta vissza. Én elcsudálkozra a kisasszony szerény 
igényein, azt mondtam, hogy tartsa meg egészen, mit ő nagyon 
megköszönve tovább ment. Ugy látszik tehát, hogy a fél frankos 
díj a nagy ritkaságok közé tartozik, és ha adják, csak azért ad- 
ják, hogy váltsák föl, mire azután két vagy három soust adnak 
belőle. De minthogy minden szereplés után újra meg újra 
jöttek a tányérral, nálam a fél frankosok kifogytak. Én tehát 
a legközelebbi szépnek, a ki szedegetni jött, egy frankot dob- 
tam a tányérjára, azon kijelentéssel, hogy «changez», de ő 
kelme nem jött ám vissza többé, és megtartotta egészen a 
frankot. 

Megemlítendő még az is, hogy a szereplő kisasszonyokat 
virágcsokrokkal is szokták megörvendeztetni, melyeket nekik 
a színpadra hajigálnak, sőt az egyik kisasszonynak, a Mselle 
Theresenek az udvarlója egy óriási csokrot úgy vágott a fejéhez, 
hogy csaknem eldült. A csokrokat az arabok már készen hoz- 
zák a színházba, hol azután az illető szépek udvarlói egy pár 
sousért megveszik. Mert megjegyzendő, hogy Tunisban ápril 
végén annyi virág, főleg rózsa van, hogy egy óriási csokor a 
legszebb rózsákból (Marchal Niel) annyiba kerűl, mint nálunk 
egy rózsa maga. 

Ápril 28-dikán vasárnap levén, a Bardót és a Kasr-Saidot 
látogattam meg, mely Tunis városától kocsival mintegy fél 
órányira van. Fogadtam tehát kocsit, melynek tulajdonosa 
szintén arab volt, a ki négy frankért kivitt. 

A Bardo több épületből áll, melyek egy ébiránt egy mással 
összeköttetésben állanak, télen a bejnek residentiája, valamint 
kormányszéke is, minél fogva minisztereinek is itt van lakásuk, 
és itt tartanak üléseket és tanácskoznak. 

Keresztül vezettek számtalan szobán, melyek mind igen 
gazdagon voltak díszítve. Minden szobának fala négyszögű 
föstött fayence-táblákkal volt kirakva, a plafondra pedig mind- 
egyiknél kitünő szorgalom és mesterség van fordítva; vagy 
aranyozott és fényesen festett négyszöges táblákkal vannak 
kirakva (getäfelt) vagy fínomra áttört csipkeféle stuccóból álla- 
nak, mint az az Alhambrában van, Spanyolországban. Főleg 
föltűnt a nagy terem, melyben a bej minisztereivel az üléseket 
tartja. Ez mintegy 400 négyszög méternyi területet foglal el, 
és számos arczképpel van díszítve. Így Fülöp Lajos igen jól 
festett életnagyságú képe, I. Napoleonnak szintén életnagy- 


Három hónap Afrikában. 61 


ságú képe fiatal korából, III. Napoleonnak, sőt még a mi ki- 
rályunknak ismert arczképe, midőn mintegy 18 éves korában 
osztrák tábornoki egyenruhában festetett le. Ott vannak továbbá 
a különféle bejeknek arczképei, legrégiektől kezdve az újkorig. 
A régiek igen rosszúl vannak festve, míg az újabbaknak képei 
jobb európai művészek művei. 

Ez arczkepeken kívül vannak azután nagyobb törté- 
nelmi képek, így példáúl az, melyen III. Napoleon és felesége 
találkozása a tunisi bejvel van lefestve, midőn kezet nyújta- 
nak egymásnak. Ezután vannak még csataképek is, de nagyon 
alárendelt művészeti becsűek. 

A bútorzat mind európai munka, azon korból való, 
midőn Európában is politirozott, faragott és hajtogatott búto- 
rok voltak divatban. 

Föltünő volt az, hogy minden szobában voltak órák, és 
pedig némelyekben 10—12 és pedig sokféle alakban, néha 
igen fínom és drága órák. Vannak ott nagy fali órák, melyek 
gyönyörűen kifaragott, másfél egész két ölnyi arany tokokban 
állanak a falon. Többnyire két vagy négy egymással vis-à-vis, 
a faragvány mögött tükrök, néha rococco, néha renaissance 
stílusban. Kétséget nem szenved, hogy ez óráknak nagyobb 
része Párisban és Olaszországban készült, és inkább díszít- 
ményűl szolgálnak, mintsem az idő meghatározására. Mert 
mire való lehet egy teremben, legyen az bár még oly nagy, 
12—15 óra. A palotában nem egy pár száz, de ezernél több 
óra lehet. Ha azokat a bej, kinek kedve annyi órában telt, 
mind járatni akarta, több embert kelletett tartani, a kik azo- 
kat fölhúzzák, és azok is egész nap el lehettek e kedves mulat- 
sággal foglalva. 

A Bardóhoz közel áll a Kasr-Said, a bejnek kéjlakása, 
melyben a nyarat tölti. Ez is különös szépséggel és gazdagon 
van kiállítva, és egy gyönyörű kert közepén áll, körülvéve egy 
valóságos narancsfa-erdővel, melyben a narancsfák épen a leg- 
szebb virágzásban valának, az ember érzékeit igéző illatot ter- 
jesztvén. A virágok mellett a narancsfa sötét lombjai között 
érett narancsok aranysárga színökkel világlottak ki, része pe- 
dig lehullván a földre, egy szolgától fölszedetett. Fölvezettet- 
vén a palota fölső emeletére, a szobák ablakait mind nyitva. 
találtuk, és a szobákat a narancsvirágok bájos illatával telve, 
úgy hogy a bej éjjel-nappal a legfinomabb illatot szíja. 

Van a kertben két üvegház is, melyet nekem a vezetőm 
különös megelégedettséggel mutatott, mintha az valami ritka- 
ság volna, mit az ember másutt nem láthat. Azonban az üveg- 
házak igen kisszerűek, igen primitivek alakjokra nézve, a mi 
pedig tartalmokat illeti, -alig említésre méltók, mert egy pár 
virágzó Calla æthiopicát és néhány közönséges virágot kivéve, 
egyebet nem lehetett találni bennök. 

Visszahajtatván a hôtelembe, azt beszélték, hogy az nap, 
vasárnap lévén, nagy executio volt Tunisban, és pedig hármat 
a tunisi bej akasztatott föl, kettőt pedig a franczia kormány 
végeztetett ki nyaktilóval; valamennyien azért, mert keresz- 
tyéneket gyilkoltak meg. Azt beszélték, hogy csaknem min- 
den vasárnap fordúl elő ily kivégzés Tunisban. A franczia 
kormány kénytelen az ily eseteknél kíméletlenűl eljárni, ku- 
lönben semmi keresztyén élete biztos nem volna a muzul- 
man vad fanatismusa miatt és meg kell vallanom, hogy nem 
egyszer támadt bennem a gondolat, midőn magamat csupa 
muzulmanokkal körülvéve láttam, hogy ha ez emberekben 
föltámadna a fanatismus, és engem láb alól eltennének, senki 
sem tudná, vajon hová lettem. 

Azonban ki kell jelentenem, hogy a hőótelek Tunisban 
ép úgy mint Algirban, általában mindenütt, a hol a francziák 
uralkodnak, igen kitünők ; mindenütt oly rend, oly tisztaság és 
becsületesség uralkodik, mint a legjobb hőtelekben Párisban, 
vagy Európa akármelyik fővárosában. f 

Ápril 29-dikén Tunist elhagyván, Constantin felé indúl- 
tam. Tunisból Constantin fele szintén vasút vezet. A vonat- 
nak, mely Constantin felé vezet, öt órakor kellett volna indúlni, 
de lett fél hatra, míg elindúlt. A vonat számos állomásokon 
állott meg, és ámbár elég gyorsan ment, mégis tizenegy órakor 
érkezett csak Kroubsba. Itt meg kellett hálnom egy nyomorúlt 
vendégfogadóban, és miután a fő vendégfogadó egészen telve 
volt vendégekkel, éjfélkor egy fiúval a sötét falun keresztűl 
kellett vándorolnom a vendégfogadónak egy dependencejába, a 
hol az udvarban egy kis nyomorúlt szobát nyitottak, melyben 
meg kellett hálnom. Ily alkalommal leginkább megéreztem a 
magánútazásnak kellemetlenségeit, és éreztem annak szükségét, 
hogy a revolvert az ágyam mellé a székre tegyem. 

Másnap reggel nyolez órakor a vonat Biskra oáza felé 
indúlt, és minthogy szándékom volt Biskrába menni, mely a 

Szaharának nagyobb oázai közé tartozik, én e vonattal in- 
dúltam el Kroubsból. Azonban Cooknak úti kártyái csak 
Batnáig szólnak, minthogy még taval a vasút csak Batnáig 
ment, és a ki innét a Biskra oázába akart útazni, annak 
kocsit kellett fogadnia, mi igen sok kellemetlenséggel járt. 
Most azonban a franczia kormány egészen Biskraig építtette 
ki a vasútat, hogy egész odáig a legnagyobb kényelemmel 
lehet útazni. 

A vidék, melyen a vasút keresztűl vezet, Tunistól egész 
Batnáig, gyönyörű és változó. Tunisból kiindúlva, mindjárt 
terjedelmes fönsíkra jöttünk, mely köröskörül, mintegy koszorú- 
val, hegyekkel van környezve. Egészen hasonlít a mi alföldünk- 
höz, puszta legelő, melyen juhok ökrök, tehenek, tevék és 
lovak legelnek, míg az arabok elszórva a fönsíkon a sátrak 
alatt laknak ; rongyos és piszkos sátrak azok, egészen olyanok, 
mint nálunk a czigányoké. Gyermekeik is olyanok, mint nálunk 
a czigányoké, meztelenek, a kocsi után szaladók, itt a vonat 
mellett szaladnak kéregetni, de miután azt soká nem győzik, 
hamar elmaradnak, és ha nem kapnak semmit, a vonatot 
megköpik. 

A vidék mindenütt hegyes és szép, a hegyek jó magasak, 
kétszer, háromszor magasabbak a budai hegyeknél, de mind- 
nyájan alólról a csúcsig sűrű erdővel födve. Azonban, hogy 
milyenek a fák, azt távolról megítélni nem lehetett, csak any- 
nyit lehetett kivenni, hogy mind lombos fák. Ugy látszik, mint 
ha a hegyek a síkságból egyszerre emelkednének ki, és sok 
mérföldre terjedő lánczolatot alkotnak. Némely vidék nagyon 
is emlékeztet a hegyes vidékre Vácz fölött, Nagy-Maros és 
Visegrád között, csak hogy a várromok és a Duna hiányzanak. 

A mi a növényzetet illeti, az is egészen hasonló a mi 
növényzetünkhöz, csak hogy más fajok. Így példáúl a fűzfát itt 
az olajfa helyettesíti, melyet mindenütt látni a réteken és a lege- 
lőkön szintén ágas-bogas tővel, mely belől vájott és átlyukasz- 
tott. Törzse, mint nálunk a fűzfa, vastag végbe megy át, mely- 
ből azután számos vékony vessző nő ki, melyeken az olajbogyó 
terem. Az akáczfát itt az Eucalyptus helyettesíti, mely itt ép 
oly kedves fának látszik, mint nálunk az akáczfa. Mert a hol 
emberi lakházra akadunk, példáúl az állomásoknál, az mind 
környezve van kis Eucalyptus-erdővel, ép úgy, mint nálunk 
az állomások, vagy a pusztákon a tanyák akáczfákkal. 

A mi itt Afrikában a vidéknek más jelleget kölcsönöz, 
azok azon számos nagy levelű cactusok (Cactus Opontia), melyek 
itt nagyon el vannak terjedve. A pusztákon, a mint a vaspálya 
megy, egyszerre bukkanunk egy csoport ily cactusra, mely több. 
száz négyszög ölnyi területet foglal el. Egész fákat alkotnak, 
melyek öt-hat ölnyire emelkednek, és melyeknek töve egészen 
fás és egy fél egész két harmad lábnyi átmérőjű. Leveleik is 
nagy terjedelmet nyernek, úgy hogy kerületök két egész négy 
lábat tesz ki. 

Egy másik növény, mely az itteni vidéknek a maga külön 
jellegét adja, az az Agave americana, melyet közönségesen 
«száz éves Aloë»-nek neveznek, s a mely itt oly bőven fordúl 
elő, hogy a legelők, főleg pedig a partok, tele vannak vele. Itt 
azonban nem igényel oly magas kort, hogy virágozzék, mert 
közönségesen már 30 éves korában virágzásnak indúl, és 
alkalmam volt számos elvirágzott és kiszáradt hatalmas ko- 
csányát látni. 

A mi pedig az itteni vidéknek a délies és subtropikus jel- 
leget különösen megadja, az a pálma és pedig a Középtenger- 
hez még közelebb azon kicsiny, Európa déli vidékein is elő- 
forduló pálma (Chamærops humilis), főleg pedig a datolya- 
pálma, mely itt a síkságon még csak elszórva találtatik, de az 
oázokban sűrű erdőket alkot. A mi azonban arra a vidékre 
nézve igen különös, az, hogy midőn Olaszországban és Tunis- 
ban pálmákat találtam, sőt Rómában is, datolyapálmákat 
számtalan gyümölcscsel, az egész úton, Tunistól Kroubsig, 
mely nagyobb területet alkot mint Magyarország, egyetlen egy 
pálmát sem láttam. Ugy látszik tehát, hogy ezen a vidéken 
ültetni kell a pálmát, és hogy vadon itt nem terem. A többi 
növényzet hasonló a mienkéhez. Így előfordúl itt egy Genista 
faj, mely az egész vidéket ellepi, és aranysárga sűrű virágai- 
val a vidéket egészen sárgára festi. A többi növények is na- 
gyobbrészt a mieinkhez hasonlók. Így találtam számtalan 
gyngenesiákat és pedig hieracium-féléket és calendula-félé- 
ket és számos oly virágokat, melyeket kertjeinkben vagy üveg- 
házainkban tenyésztünk. Így azon kék és fehér csíkos hajnalka. 
(Ipomæa), az Asphodelus tömérdek nagy mennyiségben, szint- 
úgy a Scilla maritima nagy leveleivel ép úgy ellepi a pusztá- 
kat, mint minálunk a Colchicum autumnale vagy a Muscari és 
Ornithogalum. Így el van lepve az egész vidék, főleg az útak 

mellett, Hyoscyamus nigerrel, melyről csak most tudtam meg 
először, hogy miért nevezik nigernek (feketének), mert virágja 
sötét DAR. csaknem fekete. Úgy szintén egy nagy fehér Re- 
seda és egy bíborvörös Astragalus, melyet nálunk szintén ker- 
tekben szoktak tenyészteni, azután a Valeriana celtica vörös 
virággal, és főleg az oleander, mely a patakok mentében nagy 
menari eghen tenyészik, mint nálunk a fűzfa. Az ember azt 
gondolná, hogy itt, e délies éghajlatban e növénynek, mely 
Görögországban oly bőven előfordúl, különösen díszlenie kell. 
Azonban az ellenkezőt tapasztaltam. A növény csak egy pár 
alacsony és csupasz vesszőt alkot, melyeknek csak épen a 
hegyén van egy pár levele, úgy hogy a mi oleander-fáink, 
melyek a kávéházak előtt állanak, óriások amazokhoz képest. 

Még számos más virágot nem ismerhettem meg a vonat 
sebes haladása miatt, mert alig hogy láttam, már el is tüntek. 
A mimozák közül egy-két apróbb fát láttam, melyek azon fajok 
sorába tartoznak, melyek minálunk Acacia vera név alatt 
tartatnak az üvegházakban, és szép fínom, háromszor összetett 
leveleikkel föltünök. 

A közönséges növényekhez, melyek minálunk is bőven 
előfordulnak, a Carduus acanthoides, és még több carduus- 
félék, tartoznak ide; több mályva-félék; azután egy Pinus- 
faj, mely a mi Juniperusunkat helyettesíti. 

Szintúgy lehetett helyenként az egész úton terjedelmes 
szőllő-ültetvényeket látni, és a mi gabnaneműinket, rozsot, 
búzát, árpát, zabot, de annyira elsatnyúlt állapotban, hogy 
alig emelkedett két lábnyira a sovány vörös agyagból álló föld- 
ből, ámbár láttam oly földet is, mely egy méternyi vastag fe- 
kete humusból állott és parlagon hevert. 


NENDTVICH KÁROLY. 


OL 


Budapesti Szemle. LXIX. kötet. 1892. 


HÁROM HÓNAP AFRIKÁPAN. 
(1889.) 


Második közlemény) 


III. 
BISKRA OÁZ ÉS A SAHARA SIVATAG. 


Ápril 30-dikán tehát Krubsból a Biskra oázába indúlva, 
fél tízre Ain Mlika állomásra érkeztünk, mely az állomás-háza- 
kon kívül több házak csoportjából áll, melyek azonban mind 
a vasúti állomáshoz tartozni látszanak. Nagy síkságon fekszik, 
mely egyébiránt magas, többnyire kopár hegyektől van kör- 
nyezve. E hegyek különös látványt nyújtanak az útazónak, 
melyhez hasonlót én még sehol sem láttam. Gondoljon az em- 
ber magának oly terjedelmes területet, mint egy kisebb vár- 
megye, mely határain magasabb, erdőkkel födött hegyekkel 
van környezve. Ezeken belűl pedig az egész terűlet csupa sárga 
agyagból álló pyramis-féle 2—3000 lábnyira emelkedő hegyek 
sűrű tömege. E hegyek, a melyeknek száma talán több 
százra mehet, mind annyira kopárak, hogy otte vidéken se zöld, 
se száraz fűszálat látni nem lehet, általában az életnek semmi 
nyomát, és ha az ember vidéket akar magának gondolni, a 
melyre a teremtő örökös átkot mondott, akkor csak olyannak 
lehet azt gondolni. 

Ugy látszik, hogy ez egész vidéket, mely körös-körül 
magas hegyekkel van környezve, a hajdankorban terjedelmes 
tó foglalta el, melybe a nagy esőzések alkalmával a megdagadt. 
folyók iszapos vizöket a tóba beömlesztették. Így telt meg lassan- 


*) Az első közleményt lásd a Budapesti Szemle 181. számában. 

ként a tó medre agyaggal, míg a vize lefolyt. Későbben azután, 
midőn a tó medre sárga agyaggal megtelt volt, a bekövetkező 
nagy esőzésektől képezett folyók az agyagból, mely egy több 
ezer lábnyi vastag réteget alkotott, e pyramisokat kimosták, és 
az egész vidéket sívársággal ruházták föl. Még most is látha- 
tók ott mély folyóknak medrei, melyek egyébiránt az idő- 
ben, hogy én e vidéket bejártam, teljesen szárazak voltak, és 
az egész vidéken, valamint a növényzetnek semmi nyoma sem 
volt látható, úgy a víz is teljesen hiányzott. 

Az azonban a waggonokról is látható volt, hogy e pyra- 
misoknak agyagos alapjához a mogyoró nagyságától egész az 
emberi fej nagyságáig erő kavicsok voltak keverve, melyek kö- 
zül legtöbb egészen fehér volt, tehát kvarczból állott, míg 
mások más közetből állóknak látszottak. Úgy látszik tehát, 
hogy e kavicsok, melyek mind gömbalakúak voltak, a völgy 
körűl fekvő hegyekből származnak, és mint legnehezebbek, a 
tó fenekére ülepedtek, mire azután a finom iszapos agyag kö- 
vetkezett, mely a tavat kitöltötte. A képlet egészen hasonló 
ahhoz, a mit lösznek nevezünk, csak az a kérdés, hogy miféle 
csigák találtatnak benne, vajon ugyanazok, melyek a löszt 


jellemzik. Csak az a kár, hogy a sebesen elhaladó vonat 


magaslatáról kivenni lehetetlen volt, vajon miféle közetből ál- 
lottak és miféle csigák vannak benne. 

A Boutinelli állomás után egy terjedelmes tóhoz jutot- 
tunk, melyet a vasút kétfelé választ. E tó azon tavak sorába 
tartozik, melyek csak a nagy esőzések alkalmával képződnek 
és chottoknak neveztetnek. Ezek aztán a száraz és meleg idő 
beálltával vagy egészen, vagy csak részben száradnak ki, és ha 
teljesen kiszáradnak, egy egészen kopár és terméketlen, apró 
söjegeczekkel ellepett terűlet marad hátra, melyen még csak 
egy fűszál sem terem, egészen hasonlóan a mi szikes földeink- 
hez, melyeken mi a sziksót termeljük. Itt azonban még csak 
április végén levén, a tó is csak félig volt kiszáradva. 

Tetemes távolságban a vasúttól, mely mint már mondva 
volt, ketté szakította a tavat, számos hófehér madarat láttam, 
azonban nem voltam képes, még távcsővel sem kivenni, hogy 
miféle madarak lehettek. Még legvalószínűbb az, hogy fehér 
gémek voltak, ámbár a flamingónak is itt van a hazája. De 
minthogy a flamingónak a testszíne rózsaszínű, ezek pedig hó- 
fehérek voltak, igen valószínű, hogy fehér gémek lehettek. Én 

ezekhez egészen hasonló madarakat Amerikában a Mississippi 
partján láttam nagy számmal föl s alá sétálni. 

Tizenkét órakor El-Mazére állomáshoz jutottunk, mely 
már a síkságot körülvevő hegyekhez igen közel van. Itt 
azonban a hegylánczolat kétfelé szakad, és nyílást hágy 
maga között, melyen a vasút keresztűl megy. Azt hittem, hogy 
e nyílás már az igazi Saharába vezet. «A sivatag szájának» ne- 
vezik is ezt. Ezen a szakadáson keresztűl folyik az Elkantara 
folyó és úgy látszik, mintha e folyó törte volna magának az 
útat a hegyfalon át, mely az egész síkságot elzárta volt a saha- 
ral pusztától. 

Azonban a vasútat jobbról és balról hosszú hegylánczo- 
lat követi egész Batnáig. A hegyek bokrokkal gyéren voltak 
födve, míg a távolabbak és magasabbak egész a csúcsig sűrű 
erdővel. 

Délután négy órakor Elkantara állomásra jutottunk, hol 
az állomás épületein kívül több más európai módra épült házak 
vannak. A vasút itt egy magaslaton vezet el, mely alatt az 
első oáz fekszik, az Elkantara oáz.") Az útazó azt csak fölül- 
ről látja, midőn a vasúti vonat elrobog fölötte. Az oáz sürűen 
datolya-pálmákkal van beültetve, és arabok laknak benne, a kik 
lakásaikat az agyagos földbe ássák, es csak kis nyílást hagy- 
nak ajtónak, mely deszkából van alkotva. 

Azelőtt még csak egy pár évvel, Batnától egész a Biskra 
oázig, csak kocsin lehetett útazni, és a franczia kormány e 
czélra postakocsival szállította az útazókat Biskráig. Most 
azonban a vasút egész Biskráig ki van építve, ámbár még 
1888-ig csak Elkantaraig volt kész és a Saxlehner-család, a 
mely egy évvel előttem ugyanezt az útat tette, Elkantaratól 
egész Biskráig kocsin volt kénytelen az útat folytatni, míg én 
már egész Biskráig vasúton és igen kényelmes és díszes waggon- 
ban útaztam. 

Biskra oázis. Este mintegy hét óra felé Biskrába értünk. 


*) Elkantara arab nyelven hidat jelent, minthogy itt, mielőtt 
Elkantaraba érünk, régebben egy kőhídon kellett a folyón átmenni, 
melyet még a rómaiak építettek. E híd, melynek romjai még most 
is állanak, egy vasszerkezetű híddal van helyettesítve, melyen át 
a vasút megy. E híd tehát a folyónak, a helységnek és az oáznak 


adta nevét. 

Ez egyik legjelentékenyebb oazisa a Saharának, és a kéj- : 
útazóknak Párisból divatban levő végezélja. Divatban van 
ugyanis, hogy az új házaspárok Párisból itt töltsék mézes 
heteiket, és hogy e kéjútazást minél inkább divatba hozzák, 
és Biskrának a forgalmát emeljék, a franczia kormány egy igen 
díszes, és minden kényelemmel ellátott hótelt építtetett, a 
Sahara-hôtelt, melybe én is beszállottam. Biskra azonban most 
már egy egész kis város, melyben hosszú és széles útczák, posta, 
gyógyszerész, orvosok, villák, díszes kertek és számos boltok 
találhatók, melyekben az ember minden, az életre való szük- 
séges dolgokat, divatárúkat, párisi gyártmányokat bőven ta- 
lálhat. 

Én azonban csak másfél napot töltöttem Biskra oázában, 
a mi teljesen elegendőnek látszik, minthogy itt sok látni való 
nincsen, hacsak az ember a szomszéd oázokba kirándulást 
tenni nem akar, mi. azonban igen sok nehézséggel jár és 
magam levén, minden útitárs nélkül, veszélyes is lett volna. 

Ugy látszik, hogy a többi útazók is így tesznek, a kik 
Biskrát szintén csak kíváncsiságból látogatják, hogy saharai 
oázot lássanak, és arról fogalmat szerezzenek magoknak. 

A mi Biskrában leginkább látni való, az a nagyszerű 
pálma-erdő és egy franczia grófnak a villája, mely szép kerttel 
van környezve. A gróf, a kiről azt beszélték, hogy milliomos, 
rendesen Philippevilleban lakik, a hol terjedelmes földeket 
és ültetvényeket bír, csak ritkán jön ide Biskrába lakni, most 
sem volt itt. A kert igen szépen van berendezve, és szép, igen 
ritka növényekkel és hatalmas délies fákkal beültetve. 

Itt azonban az úgynevezett Acacia vera, azon mimosa- 
féle, melyet nálunk meleg házakban tartanak és kis cserjét 
alkotva, ritkán jut virágzásra, ott nagy terebélyes fává nő, 
hasonló a Gleditschia triacantushoz. A vendégfogadó ud- 
varában virágzásban találtam; virágai narancssárga, finom 
szálakból álló gömböket alkotnak. 

A mi azonban leginkább föltűnt, az volt, hogy a gróf 
kertjében számos európai, közönséges kerti virágok voltak 
láthatók. 

Sokkal érdekesebb volt reám nézve a pálma-erdő, mely 
itt Biskrában nagyszerű. Én egy franczia kereskedővel, a ki 
rendesen Constantinban lakik, de minden évben árúival 
egy párszor kijön Biskrába, hogy az oáz lakosait ellássa, a mire 

szükségök van, kocsit fogadtam, és kihajtattam az oázba. Azt 
állítják, hogy a Biskra oázban 170,000 pálmafa van, a fa mind 
datolya-pálma, és más valami nem is látható ez erdőben. De a 
ki azt hiszi, hogy egy ilyen pálmafa-erdőnek gyönyörűnek kell 
lenni, az nagyon csalatkozik. Az ember alig képzelhet magának 
szomorúbb képet, mint egy ilyen pálma-erdőt. Ha a magá- 
nyosan álló nagy és szép pálmafa imposansnak látszik, erdő- 
ket alkotván, szépségét és imposans alakját teljesen elveszti. 
Az egyik fa tökéletesen olyan, mint a másik. Szára, mely egész 
hosszában a levágott levelek száraz töveivel van ellepve, mint- 
egy tíz ölnyi magasságra nyúlik, fölül a végén nagy levél- 
koronával. A faszárak oly közel állnak egymáshoz, mint a 
gabnaszárak a szántóföldön, alól pedig a föld oly kopár, mint 
egy asztal, semmi más növénynek még csak nyoma sem lát- 
ható, csak a sárga kopár agyag. 

Mily gyönyörű látványt nyújtanak a mi lombos erdeink, 
példáúl a Bakony, bükkös erdő terebélyes fáival, öt-hat ölnyire 
kinyúló ágaikkal és üde zöld leveleikkel, alól pedig a föld 
cserjékkel és számtalan virágzó növényekkel elborítva. Azt a 
gyönyörűséget soha pálmafa-erdő nem nyújtja. 

A pálmafák épen akkor, tudniillik május elsején, mind. 
virágzásban voltak. A datolya-pálma egyébiránt a kétlaki 
növényekhez (Dicecia) tartozik, azaz: az egyik fa csupa női, a 
másik csupa hím virágokat terem, és azért gyakran mestersé- 
gesen szokták a női virágokat termékenyíteni akképen, hogy 
a hímvirágokat levágják és hímporral behintik a női virágokat, 
s így bővebben teremnek. Számtalan virágai két-három 
lábnyi hosszú fürtökben lelógnak a levélkoronából. A virágok 
azonban jelentéktelenek, kicsinyek és halaványsárgák, de oly 
sürűek, hogy egy fán néha 50,000 datolya is terem, a miből 
csakugyan megmagyarázható, hogy egy pár datolya-pálmafa 
gyümölcseiből egy egész család egy éven keresztűl elélhet. 
S ebből azt is megérthetjük, hogy az oázlakók egész vagyona 
csakugyan a datolya-pálmában áll. 

Itt is Biskrában, a pálma-erdő részekre van osztva, melyek 
be vannak kerítve, és minden egyes rész egy-egy arab család- 
nak a birtokát alkotja. 

A datolya-pálma tehát a Sahara lakóinak fő eledelét szol- 
gáltatja, és nem is terem sehol a datolya-pálma oly dúsan, és. 
nem terem sehol oly jó gyümölcsöt, mint a Saharában. Mert a 

datolya-pálma forró és száraz levegőt igényel tenyészetére, és 
csak alúlról vizet, a melyet neki a földalatti források bőven 
nyújtanak. 

A datolyán kívül még csak egy eledellel él a saharai 
lakos, tudniillik a couscousonnal. Ez lisztből készül, és ha- 
sonló a mi tarhonyánkhoz. Ez a couscouson egyébiránt 
nem csak a Saharában szolgál eledelül, hanem Tunisban, Al- 
girban, általában mindenütt Afrikában, a hol arabok laknak. 

Az oáz közepén egy torony van építve, melyre az ember 
egy csigalépcsőn megy föl. En es az én franczia társam, egy pár 
centimeért fölvezettettük magunkat a toronyra, melynek tetejé- 
ről nem csak az egész oázt áttekinthettük, hanem beletekinthet- 
tünk a valódi Sahara véghetetlen sivatagába, mely elterül mint a 
tenger, és a látkörrel vegyűlni látszik, mely mindig ködös, 
bíbor színű; de itt is kelet és nyugat felé nagy hegyek hatá- 
rolják a láthatárt. 

Innét 0-Biskraba hajtattunk, mely a pálma-erdő hátsó. 
szelén van és a melyben azelőtt, mikor a francziák az oázot 
elfoglalták, arabok laktak. Ez most egészen el van hagyva, és 
lakásaik, melyeknek most csak romjait láthatjuk, agyagfalak- 
ból voltak alkotva, melyek egyikében egy négyszögletes kis. 
nyílás ajtónak szolgált. Úgy látszik, hogy azon arabok, a kik a 
francziák előtt a saharai sivatag belsejébe vissza nem vonúltak, 
régi lakásaikat fölcserélték Uj-Biskra kényelmesebb lakásaival, 
s így ők teszik Új-Biskra lakóinak nagyobb részét, azon kato- 
nai őrséget kivéve, melyet a francziák itt tartani kénytelenek. 

Nekem tudniillik feltűnt, hogy a francziák e borzasztó 
sivatagon keresztül e költséges és hosszú vasútat építették, 
melyen az ember Constantineból Biskráig egy egész hosszú 
napig útazik, és azért kérdeztem is, hogy vajon micsoda érdek 
bírhatta a francziákat e költséges vasút építésére, minthogy a 
forgalom itt igen csekély lehet, mert mást mint datolyát alig 
vihet ki Biskrából, azon árúk pedig, melyeket a Sahara bel- 
sejéből Biskrába, innét pedig Constantineba visznek, szintén 
igen jelentéktelenek lehetnek, főleg mióta a franczia kormány 
határain vámsorompókat állított föl, melyeken a Sahara bel- 
sejéből jövő kereskedők árúikért tetemes vámot tartoznak fizetni. 
A Sahara belsejéből jövő kereskedők kikerülik, a mennyire 
csak lehet, a franczia piaczokat, és inkább Tripolisba mennek, 
a hol vámot fizetni nem tartoznak, és az ő szükségleteiket a 

tripolisi bazárokban sokkal jobban kielégíteni képesek, mint 
Constantineban vagy Algirban. Ezt látván a franczia kormány, 
a vámot ismét eltörűlte ugyan, de azért a már másfelé szokott 
kereskedést visszaterelni a maga piaczaira nem bírta. Vajon 
meg fogja-e ezt tenni az új vasút, azt majd a jövendő fogja 
megmutatni. 

Miért tartja tehát fönn Francziaország ezt a költséges 
állomást, melyből semmi haszna nincsen? és íme azt felelték, 
hogy biztosítsa déliebb őrségével éjszakibb telepítvényeit, a 
Sahara belsejéből jöhető arab véletlen rohamok ellen. 

Én így az 1889-dik év május első napját, mely nálunk 
az örömnek, a szép, viruló és új életre föltámadt természetnek 
bájos napja szokott lenni, pálmás erdőben, de azért a szomorú- 
ságnak, a sívárságnak örömtelen oazában töltöttem. 

Már sok európai agyában fölmerült az a gondolat: vajon 
mily módon lehetne a Saharának éghajlatát akként változtatni 
át, hogy az az európaiaktól lakhatóvá legyen, vagy termé- 
keny földdé átalakítani, hogy nyújtaná mindazon termékeket, 
melyeket tropikus éghajlata termékeny föld mellett nyújtani 
képes volna. Es íme erre nézve leginkább két eszme látszott 
leginkább elfogadhatónak. 

Az egyiknek teremtője Roudaire, franczia ezredes volt, a 
ki Afrika belsejében egy Középtengert akar alkotni, hogy az- 
zal Afrika Sahara éghajlatát enyhítse és az európaiak szá- 
mára lakhatóvá tegye. 

Vannak tudniillik a Sahara bensejében nagyszerű tavak, 
melyek az esőzések idejében számtalan ideiglenes folyóktól 
különösen megtelnek, ámbár aztán a forró és száraz időjárás 
beálltával vagy egészen kiszáradnak, vagy tetemesen apadnak. 
Ilyen nagyszerű tó, mely a 34-dik és 35-dik szélességi fok 
között fekszik, a Melrir Chotte, és a vele összeköttetésben álló 
számos ágazatai; ebbe szándékozik Roudaire ezredes, csatorna 
útján a Középtenger vizét berezetni, és így nagy tavat, illetőleg 
a Sahara bensejében tengert létesíteni. Ez tetemesen enyhí- 
tené a Sahara jelenlegi éghajlatát és e mesterséges tengernek 
környékét termékenynyé és mindennemű culturára képessé 
tenné. 

Azonban Roudaire e terve, mely ezelőtt több évekkel 
Párisban sok beszélgetésnek tárgya volt, azon tömérdek nagy 
költségeken, melyeket e terv kivitele okozott volna, hajótörést 

szenvedett, mert kivihetetlenségét átlátták. Csatornát ásni a 
Középtengertől egész a Melrir Chotteig, azaz egy 350 kilométer 
hosszú csatornát, csaknem kiszámíthatatlan költségeket okozna, 
mellette pedig az eredmény mégis kétes volna. 

Fölhagytak ennélfogva e tervvel, és helyébe egy másikat, 
sokkal gyakorlatibbat és eredményében biztosabbat, mellette 
sokkal olcsóbbat ajánlottak kivitelre, és ez az volt, hogy a 
Sahara terűletén artézi kútakat fúrjanak, és az ezekből ki- 
fakadó vízzel a környéket termékenyítsék, azaz: az egész Sa- 
harát minél több oázokkal lássák el; mert be van bizonyítva, 
hogy az oázok csak ott támadnak, a hol források vannak, és a 
föld nedvességet nyer; ott rövid idő alatt buja tengélet szár- 
mazik, mely mindinkább terjed, minél inkább nagyobb tért hó- 
dit meg magának a forrás vize. 

A franczia kormány tehát ez igen gyakorlati terv kivi- 
teléhez azonnal hozzáfogott, és a Sahara több helyein artézi kú- 
takat fúratott. A terv annál inkább gyakorlatibbnak és könnyen 
kivihetőnek látszott, mert már 70—75 méter mélységben 
dús erekre jutottak, melyek minden perczben három, négy, öt 
és hat ezer liter vizet szolgáltatnak. Es e források soha sem 
apadnak, hanem mindig ugyanazt a mennyiségű és ugyan- 
azon tulajdonságú vizet szolgáltatják. 

A hol a franczia kormány ilyen artézi kútat ásatott, ott 
a körülöttök levő vidéket viruló oázokká változtatta át. 


IV. 
CONSTANTINE. 


Május másodikán éjfélután két órakor a hôtel Sahara 
omnibuszán Biskrát elhagyván, a vasúti állomáshoz hajtattam. 
Egyedüli útitársam ugyanazon constantinei kereskedő volt, 
kivel az oázot is beútaztam. Constantin levén útazásunk czélja, 
Kroubsig ugyanazt az útat vissza felé kellett tenni, melyet az- 
előtt két nappal Kroubsból Biskrába tettem, csak Kroubsból 
Constantinig jártunk új úton. Minden fönnakadás nélkül egy 
húzomban tettük meg ezt az útat Biskrától egész Constantineig, 
déli 12 óra felé érve oda, így mintegy tíz óra alatt tettük meg e 
hosszú útat. Én a hôtel de Louvrebe szálltam be, mely nagy és 

csinos hôtel, egészen franczia mód szerint van építve, valamint 
az egész város is a franczia városok jellemét viseli magán. 
A házak mind két és három emeletesek, dísz nélküliek és az 
ablakok a szoba padozatáig érők, kívül pedig minden ablak 
vas erkélylyel van ellátva. Az útczák szélesek és egyenesek, 
maga a város pedig hegyes völgyes. 

A városnak azon különössége van, hogy egy nagy sziklára 
van építve, mely szürke mészkőből áll, és egészen hasonlónak 
látszik a mi átmeneti meszünkhöz. 

E nagy mésztábla úgy látszik, hogy emelkedése alkalmá- 
val ketté szakadt, úgy hogy a két rész egy mély hasadékot fog- 
lal magában, melynek a mélysége körűlbelől 40—50 ölet te- 
het ki. 

Ezen a hegyszakadáson keresztűl a Rummel folyó szá- 
mos cascade-okban folyik. A hogyan én azt láttam, inkább csak 
pataknak nevezendő, mint folyónak, és az ember csak helyen- 
ként láthatja a hegyszoros partjáról a vizet, mely néha egészen 
eltűnik, és a sziklán át föld alatti útat tört magának. De azért 
a folyó csörgését és a cascade-ok robaját az 50 ölnyi magas útról 
jól hallani. 

E hegyszoros falain azon nagy levelű cactus (Cactus 
Opuntia) és az úgynevezett 100 éves aloë (Agave americana) 
dúsan nönek és virágoznak. 

A hegyszakadás partja mellett egy igen szép kocsi-út 
vezet el a város egész hosszán, mely a szorostól erős fallal 
van elválasztva. Az út két nagy hídon vezet át a szoros másik 
partjára, melynek egyike nagy négyszög-kövekből gyönyörűen és 
erösen van építve, három nagy íven nyugszik és «pont de 
diable»-nek neveztetik, míg a másik vasból van alkotva. 

Átkelvén a hídon, a part másik oldalára jutottam, a hol 
a várost magasabb álláspontról áttekinthettem. Igaz, hogy gyð- 
nyörű látvány az, midőn az ember egy nagy és szép várost lát 
egy 50—60 ölnyi magas sziklára építve, mely falnyi meredek- 
séggel emelkedik a levegőbe. 

Alig öt száz lépésnyire a várostól, sőt az előváros szélén egy 
fenyves-erdő van, mely dús növényzetével tűnt föl. Én tehát 
fölhasználva az alkalmat, a növényzettel közelebbről akartam 
megismerkedni, és a mit eddig útközben nem tehettem, mert 
vagy vasúton jártam, vagy városban voltam, azt valahára 
végrehajthattam, tudniillik az erdőben és annak környékén 

böngésztem. Az erdő hosszú levelű fenyőkből állott, melyek 
alatt a talaj sűrű növényzettel volt födve. A növényzet itt is 
nagyon emlékeztet a mi növényzetünkre, mert számos fajokat 
találtam, melyek nálunk is előfordulnak, mások meg egészen 
hasonlók a mieinkhez, de azért mégis más fajnak látszanak. 
Találtam pedig: a Thlaspi bursa pastoris-t, a Biscutella lævi- 
gata-t, Silene dichotoma-t, vagy ehhez egészen hasonló fajt, 
szép vörös virággal, Euphorbia Cyparissias-hoz szintén egészen 
hasonló fajt, a Geranium rotundifolium-ot, vagy ehhez nagyon 
közel álló fajt, egy Anagallis-félét szép nagy, indigo-kék virág- 
gal, hasonló a mi Anagallis coeruleánkhoz, csakhogy sokkal na- 
gyobb virágokkal. 

A mint így az erdőt átjártam, kisse nedves és mohos 
helyre jutottam, mely engem a mi fenyveseinkben bizonyos 
Orchideákra emlékeztetett; és íme, alig támadt bennem e gon- 
dolat, már is találtam egy igen szép Ophrist két példányban, 
melynek nagy labelluma bíborvörös, széles czitromsárga széllel, 
zöld sisakkal és ugyanoly szárnyakkal. A sisak alatt két sárga 
porzó, melyeknek két oldalán két kis zöld szárny. A növény 
egyébiránt egész termetében hasonló a mi Ophris arachnite- 
sünkhöz. Találtam továbbá a mi három Muscari-fajunk mind- 
egyikét képviselve, a Muscari comosum, racemosum és botryo- 
idest, egy Coronillát, a mi hasonló a mi Coronillánkhoz, egy 
 Cerastiumot, mely dichotoma, és töve végein szép rózsavörös 
virágpaniculával. Egyébiránt csak töve hasonló a Cerastium- 
hoz, virágai hosszú vékony tabust alkotnak, melynek limbusa 
mintegy két szárnynyá és egy három ágú labelummá oszlik, mely- 
nek a két szélső ága két vörös foltot mutat. Egy Lathyrust tégla- 
vörös virágokkal, egészen hasonló a mi Lathyrus Nissoliánkhoz. 
Egy cruciatát szép nagy világos lilaszínű virágokkal, foliis 
sessilibus, semiamplexicaulibus ovato-lanceolatis. Egy igen 
szép Cratægust, bokros növényt, melyeket azonban csak bim- 
bókban találtam. Egy tövises, sárga virágú Cytisust. Egy As- 
tragalust, mely egészen hasonló az exscapushoz, egy Salvia- 
félét, mélyen bevágott levelekkel, egy Silenét nagy voros virá- 
gokkal és körtealakban fölfújt kehelylyel, egy Viciát, szép bí- 
borvörös virágokkal; az Erodium cicutarium és ciconiumot. 
Egy narancssárga compositát, mely külsejére hasonló a mi 
calendulánkhoz, ámbár a radiatákhoz tartozik, de gyümölcse 
és magja egészen hasonló a Calendulaéhoz. Továbbá a mı 

közönséges Papaver hhceasunk, csak hogy virágai sokkal söté- 
tebb vörösek, azután egy másik Papaver, mely sokkal kisebb, 
és világos vörös virággal; egy igen szép és nagy composita, 
kénsárga virággal és üres, leveletlen szárral, hasonló a Tara- 
xacumunkhoz, csak hogy az egész növény érdes (scabra). Egy 
Senecio, sárga virággal. Egy szép Salix-féle, hímvirágjaival. 
Egy Fumaria, hasonló a mi officinalisunkhoz, csak hogy virágai 
és levelei sokkal nagyobbak. Egy cruciata, mely az Ery- 
simum Sophia-hoz hasonló, hosszú siliquakkal és kis sárga 
virágokkal. Egy Echium, nagy bíborvörös virágokkal (Echium 
rubrum). De azért előfordul itt egy Echium, mely egészen ha- 
sonló az Echium vulgare-hez. Egy Vicia, téglavörös vexillum- 
mal és lilás álakkal. Foliis multijugis, foliolis longis lineari- 
bus. Söt még a Paronichiát (capitata) is találtam, mely a mi 
Gellért-hegyünkön előfordul. Szintúgy találtam itt a Peganum 
Harmalát, egy növényt, mely egész Európában csak a Gellért- 
hegyen fordul elő. 

Azon fehér és nagy virágú cruciata, mely oly tömérdek 
mennyiségben borítja el itt Afrikában a vidéket, úgy, hogy az 
ember az egész vidéket hajdinamezőnek (Polygonum fagopy- 
rum) tartaná és a melyet én fönnebb Cardaminének tartottam, 
inkább Arabisnak látszik, mert jelleme egészen az. 

Május 4-dikén már reggel nyolcz órakor hagytam el a 
hòôtelt, és másodszor jártam be a hegyszakadást, hogy azt rész- 
leteiben közelebbről ismerjem meg. 

Ugy látszik, hogy a Rummel folyó, mely a hegyszakadás 
alján folyik, vizének nagyobb részét részint a város csatornái- 
ból, részint azon forrásokból nyeri, melyek a folyó mentében 
a hegyszakadás szikláiból fakadnak. 

A hegyszakadásban számos madár repdes föl és alá, 
és folyvást sivít. A mennyire én azt a hegyszakadás part- 


járól kivehettem, a madarak közt legtöbb volt egy neme. 


a sirálynak, mely egészen hasonló azon sirályhoz, mely 
télen néha szinten nagy mennyiségben röpked a Duna fö- 
lött. Egészen fehér, csak szárnyai feketék, de csőre és 
szárnyaik, valamint a madár egész alakja nagyon hasonlók 
a dunai sirályhoz. Ezeken kívül ott repült még egy só- 
lyom, mely mint látható volt, üldözőbe vette a többi ma- 
darakat, végre még számtalan fecske és egyéb kis madár, . 
a melyek, a mint látszott, ott a sziklák hasadékaiban fész- 

keltek és a sólymok elől menekülni akarván, nagy sivítást vit- 
tek végbe. Így bejárván az egész hegyszakadást, és körüljárván 
a várost, összegyűjtöttem egyúttal mindazon növényeket, me- 
lyek eléggé érdekeseknek látszottak, hogy Európába vigyem. 
Találtam pedig egy Hieraciumot, kis sárga virággal, egy nagy 
Centaurea-félét, nagy rózsaszínű sugár-virágokkal; alacsony, 
csaknem a földön terjedő, mint a Carlina acaulis. Az Anthyilis 
vulnerariát, egy Sedum-ot, mely egészen hasonló a mi Sedum 
acrénkhez, csak hogy húsos levelei vörösek, és minthogy az a 
hegyszakadást, azaz annak szikláit helyenként egészen ellepi 
s egyszersmind vérvörösre is festi, egészen úgy, mint a Canari 
szigeteken azon zuzmók, Roccella tinctoria, melyekből a lakmusz 
származik. Leveleik húsosok, hosszúk, virágaik aprók, csilla- 
gosak, szirmaik kevéssé rózsa-lilaszínűek. Találtam egy szép 
kőrisfát is gyümölcsesel, egy nagy compositát sárga virággal és 
egyszerű húsos levéllel. Továbbá egy fát, mely előttem egészen 
ismeretlen, még egészen leveletlen, tövéből csak itt-ott fakaszt- 
ván új hajtásokat, ezek szép fodros levelűek. De a még kopár 
fán a tavalyi gyümölcsök függtek, melyek egy paniculát (für- 
töt) alkottak, ennek szárain egyes, mintegy kis szölőbogyó 
nagyságú drupák (dió); vékony héjak alatt levő lisztes hús 
egy öt bordás kis diót borítva, mely feltörve, öt rekeszben öt 
fekete hosszúkás magvat tartalmazott. 

Itt láttam továbbá legelőször az Eucalyptus globulust, 
mint nagy, terebélyes fát. Engem eleintén megzavart az, hogy 
levelei, mind hosszúkások, üde zöldek, és hosszú nyéllel ellátva, 
hasonlók a fűzfa leveleihez, míg azon Eucalyptusokon, melyeket 
itt Európában láttam, a levelek szélesek, tojásdadok, szürkés- 
zöldek (glauca) és szár nélküliek (sessilia, semiamplexicaulia). 
Csak későbben akadtam rá, hogy a fiatal növényen széles, 
tojásdad és szár nélküli levelek vannak, míg a nagy fákon a 
levelek hasonlók a fűzfa leveleihez. Még inkább megerősített e 
nézetben azon tapasztalás, hogy oly fákra akadtam, melyek 
alsó, fiatal ágaikon széles, tojásdad és szár nélküli leveleket 
hordanak, míg a fának többi része lándzsás és rövid szárú leve- 
lekkel van elborítva. 

Végre akadtam itt még több Populus-fajra (nyárfa) és 
a Populus pyramidalisra (jegenye), melyekkel itt is az útakat 
szokták beültetni. 

Május ötödikén, vasárnap már korán reggel eldördűltek 

az ágyúk az 1789-diki nagy forradalom tiszteletére, és kivonúlt 
itt is a helyőrség teljes díszben és zenével, hogy katonai pom- 
pájával emelje az ünnepet. Általában azt tapasztaltam Algir- 
ban, hogy a franczia kormány nagyon szereti itt a katonai 
pompával a mindig nyugtalan és a jelen viszonyokkal meg 
nem barátkozható arabok előtt hatalmát bemutatni, annak 
bebizonyítására, hogy készen van mindig minden kísérletet, 
mely arra van irányozva, hogy a franczia jármot magáról 
lerázza, fegyveres erővel hathatósan visszatorolni. 

Azon reggelen Constantineban minden háznak minden 
ablakából franczia zászlók voltak kitűzve. Én az nap kissé 
későn keltem föl, mert lakadalom levén a házban, egész éjtsza- 
kán át zene és táncz hangzott, a mi minden álmot elűzött. 
A zenekar csupa trombitából állott, és meg nem fogható, hogy 
hogyan bírnak a francziák ily zenét hosszabb ideig kitartani. 
Játszottak polkát, négyest stb. De a zene ép úgy, mint a compo- 
sitio jobbhoz szokott fülnek tűrhetetlen volt. Gondolható, hogy 
kis házi teremben csupa trombitából álló zene milyen hatást 
tehetett. 

Reggeli után kimentem, hogy a várost tüzetesebben meg- 
nézzem. Minden ember díszruhába volt öltözve, és pedig nem- 
csak azért, mert vasárnap volt, hanem mert az 1789-diki nagy 
forradalom ünnepét ülték. Mégis csak nagy nyomokat vésett 
e forradalom nemcsak a franczia, hanem Európának minden 
más népébe, mert ez a forradalom a középkor utolsó marad- 
ványait megsemmisítette, és az újkort szülte meg, mely a sza- 
badságnak, a tudománynak és a szabad tudományos nyomo- 
zásnak szabad tért nyitván, csak azt ismerte el valónak és az 
elismerésre jogosúltnak, a mi az exact tudomány elveinek és a 
jog egyenlőségének megfelel. 

Tovább haladva, eljutottam a mindennapi élelmi szerek 
vásárjához, mely itt szintén mint Párisban födél alatt van 
s hol sok mindent kiraknak, hogy a vevő tetszése szerint válasz- 
szon. Volt itt minden csak gondolható zöldség, árticsóka, kel- 
káposzta, kalarábé, retek, sárga-répa, peterzselyem, burgonya 
sokféle válfajban; azután eper, egy neme a berkenyének, 
mely akkora mint egy dió és világos sárga. Minden nap asz- 
talra is adják, és úgy látszik, hogy kedves gyümölcs, ámbár 
nem igen jó, mert savanyú és fanyar; továbbá nagy tök és 
legnagyobb mennyiségben, mint mindenhol, a narancs. Azon 

kívül minden neme a húsnak, házi nyulak, charcouteriák, ba- 
romfi, azután vad állatoknak bőrei, kivált párduczok, vad- 
macskák és nyusztfélék bőrei stb. Mindenki a maga árúját 
hangosan kikiáltotta, valamint általában itt a keleten (Olasz- 
országban is) szokásban van az árút az útezákon hangosan aján- 
lani, és pedig oly hangosan, a hogyan csak lehet. Gondolható, 
hogy milyen lárma támad ebből és pedig már korán reggel, 
mikor még mindenki ágyban van. 

Innét a vasúti fölügyelőhöz mentem, fölvilágosítást kér- 
vén az iránt, hogy nem mehetnék- e egyenesen Constantineból. 
Algirba vasúton, mert a Cook-féle úti jegygyel mehet ugyan 
az ember Constantineból Setifig és onnét vissza Constantineba ; 
de Setifből, mely az út felén fekszik, Algirba nem mehet, 
ámbár a vasút odáig van kiépítve. Ha az ember a Cook-féle 
útijegygyel Coustantineból Algirba akar menni, előbb Phi- 
lippevillebe kell menni, innét pedig csak hajón Algirba. Mint- 
hogy pedig ezen az úton öt állomáson köt ki a hajó, a mi az 
útat tetemesen meghosszabbítja és unalmassá teszi, én ez útat 
kikerülni szerettem volna és egyenesen Constantineból Setifen 
keresztűl Algirba. Azonban a vasúti fölügyelő úgy nyilatko- 
zott, hogy azon változtatni nem lehet, mert Cook úgy csinálta 
a szerződést a Trans-Atlantigue hajótársasággal, hogy csak ő 
szállítja a Cook útazóit Philippevilleből Algirba. Ennélfogva 
kénytelen voltam Constantineból előbb Philippevillebe, innét 
pedig hajón Algirba útazni. Egyébiránt ez az út is, a mint 
azután meggyőződtem, szintén igen érdekes volt. 


Va 
PHILIPPEVILLE. ALGÍR. 


Még az nap, tudniillik május ötödikén, azaz vasárnap, 
Constantineból elútazván, Philippevillebe mentem, hol mintegy 
fél hét órakor este meg is érkeztem, és a Grand hôtel d" Orientba 
szállottam. A város tengerparton fekszik, és szép kikö- 
tője van. Hegyes talajra van építve, igen szabályos és széles 
útczákkal ellátva. A fő-útczában, mely igen hosszú és széles, 
arkádok mennek végig, melyek az ilyen vidéken, a hol a nap- 
sugár nyáron leginkább bántja az embert, igen czélszerű. 

Én azonban az egész úton, Constantineból Philippevilleig a 
felső kabátot le nem tettem, és annyira hűvös volt az est, hogy 
midőn vacsora után kimentem a hôtel elötti térre, még a felső 
kabátban is fáztam. 

Az ünnepély, melyet május ötödiken nemcsak Franczia- 
országban, hanem mindenütt a hol franczia van, a 89-diki 
nagy franczia forradalom 100 éves fordulójának emlékére tar- 
tatott, itt is Philippevilleben, nagyszerűen folyt le. Az egész. 
város lakossága azon hôtel előtti téren, melybe szállottam, 
összegyűlt és katona-zene mellett föl s alá hemzsegve mulato- 
zott, a jeunesse doré pedig folyvást pattogó tűzi játékot gyújtoga- 
tott, kis távolságban pedig a várostól szintén tűzi játékot égettek 
el. Tartott pedig a mulatság egész éjfélig, úgy hogy a hőtelben 
egész addig nyugalomról szó sem lehetett. 

Másnap reggel bejárván a várost, egy szép templom előtt 
levő kerti telepen szintén azon szép bíborvörös bracteákkal 
ellátott fát találtam, melyet legelőször Tunisban a bej kertjé- 
ben láttam, és melynek szépsége engem annyira elragadott. 
Itt épen virágzásban volt. De a milyen szépek voltak a mellék 
levelek, annyira jelentéktelenek magok a virágok, melyek fehé- 
1ek és kisebbek a nefelejesvirágnál. Szintúgy láttam egy keri- 
tés szélén a mi Levkojum æstivumunkhoz egészen hasonló virá- 
got. Továbbá feltűnt a kertben két fa, melyeknek töve egészen 
zöld, de sűrűn hatalmas tövisekkel ellátva, melyeknek alapja 
egy hüvelyknyi széles és hossza is csak egy hüvelyknyi, s 
igen hirtelen fínom hegygyé megy át. Leveleik tányéralakúak 
(parmata). Minthogy ugyan e fát pár nappal későbben Algirban 
a Jardin dessayban is láttam, nevét is megtudtam, mely 
Chorisea insignis St.- Hilaire. 

Május hatodikán, azaz hétfőn, Philippevillet elhagyván, 
hajóra szálltam, hogy Algirba vigyen. A hajó szép, nagy csa- 
varhajó volt, neve Malvin. A nap szép és annyira csöndes. 
volt a levegő, hogy a tenger fölülete semmi hullámokat nem 
vetett. Nem messze Philippevilletől, mely a tenger felől gyö- 
nyörű képet mutat, szép szikla merült ki a tengerből, mely 
világító tornyot viselt tetején. 

Az első állomás, melyen a hajó kikötött, Collo volt, a 
hová öt órakor délután érkeztünk. Ugyan akkor ebéd is volt, 
mely azonban alig volt megehető. 

Azalatt, hogy Collónál vesztegeltünk, parafát raktak a. 

hajóra. A Középtengernek e partja tudniillik a parafának a 
hazája. A vidék igen hegyes, ésa hegyek sűrű erdőkkel vannak 
födve, az erdőkben pedig azon fa, mely legbővebben terem, a 
parafa-tölgy (Quercus suber L). Az egész úton Algirig minden 
állomásnál, a hol kikötöttünk, parafát raktak a hajóra. A pa- 
rafát mintegy méternyi hosszú, tizenöt centiméternyi széles és 
öt centiméternyi vastag darabokra vágva, és ily darabokat mint- 
egy huszat, dróttal hengerbe kötve, hozzák nagy csónakon a 
hajóhoz, hol öt-hat ilyen hengert kötéllel és lánczczal egybe- 
kötve, az elevátor segítségével, melyet gőz hajt, a csónak- 
ból a hajónak rakhelyére leeresztgetik. Ámbár az ilyen átra- 
kodás eléggé gyorsan megy, mégis csaknem reggelig tartott, 
mert három hajóból kellett a parafát átrakni. 

Május hetedikén, azaz kedden reggel hét órakor Dsid- 
sellibe értünk, hol ismét parafát raktak hajónkba. A ki nem 
bírja megfogni, hogy honnét származik az a sok parafa, mely- 
ből a számtalan dugaszokat faragják, melyeket oly véghetetlen 
mennyiségben használnak a boros, ásványvizes és orvossági 
üvegek dugaszolására, az menjen ide Afrika éjszaki part- 
jaira, és láthatja, hogy honnan származnak. Azelőtt a para- 
fát leginkább Spanyolországból kaptuk, hol a parafa-tölgy 
szintén nagy mennyiségben fordúl elő az erdőkben. Azon- 
ban azon parafa, melyet Spanyolország szolgáltatni képes, 
a jelenlegi szükségletnek kevés volna. Ezt a nagy hiányt 
pótolja jelenleg éjszaki Afrika, melynek erdei tele vannak 
parafa-tölgygyel. Ez tetemes jövedelem forrása az éjszaki 
Afrika lakosainak, a kik a parafát a tölgy törzséről levágják, 
azt kellőleg idomítják és csomókba kötve hajóra szállítják. 
A hajók azután Marseillebe viszik, hol aztán azt dugaszokra föl- 
dolgozzák. 

Dsidselli egy kis városka, melynek a tenger partján igen 
szép fekvése van. Háta mögött igen szép hegyek emelkednek, 
melyek részben szőlőkkel vannak beültetve; a magasabb he- 
gyeket pedig, melyek magasabbak a mi budai hegyeink- 
nél, sűrű erdők födik, melyekben a parafa-tölgy nagy meny- 
nyiségben van elterjedve. A városban a tengerpart felé két 
nagy épület feltünő, melyek nagy oszlopos terraszszokkal 
vannak ellátva. Megkérdezvén a hajóskapitányt, vajon miféle 
épületek lehetnek ezek, azt felelte, hogy nyilvános iskolák. 
De úgy látszik, hogy maga sem tudta, és csak úgy ráfogta. 

Énazonban inkább vámházaknak tartottam, minthogy mindezek 
a tengerparti városok nagy kereskedést űznek; és minthogy a. 
franczia kormány minden idegen árúk után vámot szeret 
szedni, nagy ilyen raktárakra van szüksége. 

Az ég egyébiránt részben borús volt, kis szellő fútt, mely 
elég meleg volt és a födelzeten kellemes. Tíz óra felé egyedül 
álló szikla mellett haladtunk el, melyen egy épület kis torony- 
nyal állott. Az ember azt hitte volna, hogy világító torony, de 
szerkezete nem olyannak látszott, inkább csak figyelő állomás- 
nak, ámbár világító toronynak is szolgálhatott. 11 óra felé 
villásreggelit szolgáltattak a hajón, mely alatt tengeri sünt 
(echinus) is hoztak az asztalra. Én azt legelőször láttam enni. 
Azonban csak kevesen vettek belőle, és én is csak kóstolóra 
vettem, ce mivel nem ízlett, ott hagytam. 

Dsidsellitől folyvást egy nagy és szakadatlan hegylánezo- 
lat mellett mentünk el. Voltak e lánczolatban oly magas he- 
gyek is, melyek hóval voltak födve. Egyébiránt az egész nap 
borús volt és esett az eső is. Mintegy 12 óra felé láttunk leg- 
először az útazáson halakat, melyek a tenger vizéből kiemel- 
kedve, mintegy 50 lépésnyire a víz fölött a levegőben elhalad- 
tak. Ezek azon repülő halak voltak, melyeket az angol porc- 
fishnek nevez, mert olyan hátuk van, mint a disznónak, 
melynek sertéit a háton hosszú szálak pótolják. Igazán mulat- 
ságos látvány az, midőn az ember egy sereg vastag és kurta 
halat lát egymásután kiemelkedni a vízből és mintegy egymást. 
hajtva, rövid idő múlva visszaesni a vízbe. 

Mintegy egy órakor délben Bougieba értünk. E városka is. 
nevét azon franczia tábornagytól kapta, a ki Louis Philip kor- 
mányzata alatt Algir meghódításában szerepet játszott. Kis. 
városka, részint partra, részint hegyre építve, és miután Itt. 
nyolcz óra hosszat időzik a hajó, a mint az kikötött, eljöttek a 
város vendégfogadóinak ágensei, hogy az útasokat meghívják, 
hogy szálljanak hôteljeikbe, mert az ő hôteljök elsőrendű, stb. 
Adták is minden útasnak a hôtel-jegyet, melyeken mind 
nagy hangú nevek állottak, úgymint : Grand-hôtel de France, 
Hôtel de la bourse, stb. Azonban legnagyobb része az útazók- 
nak a hajón maradt, csak az arabok, a kik tetemes számmal vol- 
tak a hajón, szállottak ki. Kérdezvén, vajon mit keresnek ezek 
Bougieban, azt felelték, hogy ezek mind földmivelők, munkát. 
keresni jöttek, minthogy itt Bougieben nagy a mezei gazdaság. 

Én azonban azt akkor nem értém, hogy miért raktak ki itt 
Pougieban annyi árpát? 

Az egész nap egyébiránt kellemetlen és hideg volt. Már 
délelőtt kezdett esni az eső és esett folyvást egész délután, 
hozzá még hideg szél is fútt. Ugy látszik tehát, hogy az az idő, 
mely nálunk csak május 12-dikén szokott beállani, és a fagyos 
szentek napjainak nevezik, itt már hetedikén mutatja be 
magát. Es mert a hajókon szokás, a cabinekben a kis kerek 
ablakokat nyitva tartani, azalatt, hogy én a hajó szalonjában 
tartózkodtam, a cabinembe annyira beesett az eső, hogy egész 
tócsa képződött benne és pogyászom egy része átázott. 

Május hó kilenczedikén délután, mintegy két órakor 
Algirba értünk. Ennek gyönyörű fekvése van. A város a ten- 
gerparttól amphitheatraliter emelkedik. A parton gyönyörű 
guai van, melyen a szebbnél szebb házak és nagyszerű hőtelek 
igen szép arkádokkal húzódnak el. 

Mindjárt, a mint kiszálltam volt a hajóból a Hôtel de 
VOisisba és pogyászomat letettem, kimentem és a város részét 
bejártam. 

A franczia, mint látszik, ide Párisnak egy részét már 
elhozta, mert az az élet, a mi Párisban a boulevardokon van, 
az itt is található. Az arkádok alatt számtalan boltok vannak, 
fényes kirakatokkal és nagyszerű kávéházakkal. A hôtel de 
VOisis nagyobb, mint akármelyik hôtelje Buda-Pestnek. De van- 
nak igen szép nyilvános terei is, mint példáúl az, melyen az 
orleansi herczeg lovas szobra áll. Szintúgy a hôtel de VOisishez 
igen közel egy sguare (nyilvános kert) van, mely körül van 
véve gyönyörű és nagyszerű házakkal és melyben egy, datolya- 
pálmákból álló fasor van. 

Valóban a francziáknak soha szerencsésebb gondolata 
nem volt, mint midőn Algirt meghódították, és X. Károlynak 
nem csekély érdeműl lehet tulajdonítani, hogy ő kezdte meg 
a hódítást, és az algiri bejt rablófészkéből kiűzte. X. Károly 
herczeg Polignac zsarnok miniszterének kiadott törvénytelen 
ordonancei következtében az 1830-diki júliusi forradalomban 
elűzetvén a franczia királyi trónról, melyen ősei, a Bourbonok, 
több mint ezer éve uralkodtak és ez idő alatt a franczia népet 
dicsőségesen kormányozták, míg a XVII. és XVIII. században 
teljesen elfajúlva, a franczia népet az 1789-diki forradalomba 
kergették, Louis Fülöp, orleansi herczeg, foglalta el a királyi 

trónt, a kinek azután föladatáúl esett, hogy Algir meghódításá- 
nak kezdetét folytassa és be is fejezze. Mindnyájan, a kik az 
időben, tudniillik, 1830-tól 1848-ig éltek, emlékeznek, mily 
érdeklődéssel követtük azon elkeseredett harczot, mely 18 éven 
keresztűl a francziák és a benszülöttek között folyt, mily nagy 
száma a hősöknek részint a francziák, részint a benszülöttek 
részéről vérzett el itt az afrikai földön, mily hősiesen védték 
a benszülöttak hazájokat és földjöket, és mennyi munkát adtak 
a francziáknak, hogy ezt a vad, civilisálatlan, az európai fegy- 
verkezésben ismeretlen népet legyőzzék és magokat e föld urává 
tegyék. Itt Abdel Kader, az arabok vezére és főpapja, rendkí- 
vüli hősiességével halhatatlanná tette magát, és több franczia 
tábornagy, úgy mint Lamoriciere, Bougie, Canrobert és mások 
babérokat szereztek e hadjáratokban. 

A francziák jelenleg nem csak Afrikának éjszaki tenger- 
partját, Tunistól egész Marokkóig, hatalmuk alá vetették, ha- 
nem mélyen Afrika bensejébe is behatottak, azt nemcsak meg- 
hódították, hanem a civilisatiónak megnyitották. Francziaország 
Algirban kitünő piaczot nyitott számos iparczikkeinek, melyek 
itt nagy keletnek örvendenek, de azért nem is marad ám 
háladatlan Algir, hanem visszafizeti a franczia adományokat 
kitünő gabonájával, különösen búzájával, mely a legjelesebbek 
közé tartozik a föld kerekségén, kitünő narancsaival, melyek 
szintén a legjelesebbek; datolyáival és más nemes gyümölcs- 
fajjal korán tavaszszal, midőn Európában még híre sincs e gyü- 
mölcsfajoknak, szintúgy a legfinomabb zöldségekkel, mikor 
Európában még hó födi a talajt; ellátja számos nemeivel a 
fának, különösen parafájával, melylyel Francziaország csaknem 
egész Európát ellátja. 

Általában kétséget nem szenved, hogy Francziaországra 
nézve Algir oly kitünő szerzemény, hogy azzal nemcsak gaz- 
dagságát és jövedelmi forrását, hanem hatalmát is emelte, 
szóval más és szebb, termékenyebb és idővel gazdagabb hazát 
szerzett. 

Én egy perczig sem kételkedem, hogy Európának teljes 
joga van nemcsak Algirra, hanem Afrikának egész éjszaki part- 
jára, Marokkóra, Tunisra, Tripolisra és Egyiptomra. 

A nép, mely jelenleg e gyönyörű földet lakja, egészen 
elcsenevészett, az európai műveltségre képtelen, és azért sze- 

gény, rongyos, piszkos és az európaiak iránt fanatikus gyűlö- 
lettel telve. 

A mi Algir lakosságát illeti, az általában annyira 
kevert, hogy azt más országban alig találjuk. Vannak itt min- 
denekelőtt francziák, azután kabylok, arabok, zsidók, mórok 
és négerek. 

A francziák, mint a föld urai, nagyobb részt a városok 
lakói, a melyek már egészen az európai városok jellegét vették 
föl. Ők nemcsak a kormányt tartják egészen kezökben, (ámbár 
itt-ott benszülötteket is mint sheikeket alkalmaznak), hanem 
mint kereskedők és iparosok is nagy munkásságot fejtenek ki. De 
a földmívelést is nagyobb részt ők űzik. A katonaság is nagyobb 
részt francziákból áll, ámbár most már, miután hatalmok egé- 
szen biztosítva van, ellenben az arabok hatalma teljesen meg- 
semmisítve és magok az arabok is bele nyugodtak a francziák 
fensőségébe, a benszülöttekből is zászlóaljakat alkotnak, melye- 
ket zuávoknak neveznek. 

A francziákon kívül az európaiak közűl legnagyobb meny- 
nyiségben olaszok, spanyolok és kevés görögök vannak, a kik 
leginkább kereskedést üznek és árúikat vagy eladásra oda 
viszik, vagy onnét a föld bő termékeit elszállítják. 

A benszülöttek közé tartoznak leginkább az arabok és a 
kabylok. 

A kabylok vagy berberek Algirnak legrégibb lakosai, és 
2500 éven keresztül változatlanúl megtartották regi jellemöket, 
szokásaikat és életmódjokat. Ők ugyanazok, a kiket a rómaiak 
lybiaiaknak is neveztek, a kiket Sallustius mint oly népfajt ír le, 
melynek erős és egészséges testalkotása van, munkában és erő- 
feszítésben kitartó és mely csak az öregségnek vagy a vadálla- 
tok fogának esik áldozatúl. A kabylok az év minden szakában 
igen egyszerű ruhát viselnek, tudniillik a tunicának egy nemét 
sárga gyapjúszövetből, melybe magokat beburkolják. Ugyan- 
ezt a ruházatot még mai napon is viselik. A kabylok házakban 
élnek és faluik vannak, fáradhatatlan munkás nép; szereti 
a mezőgazdaságot. 

Télen ellenben, midőn a mezei munka megszűnik, asz- 
talos, kovács, vagy más munkát végez, ő készíti a yatagánt, 
a fegyvereket, díszedényeket és több mást, melyek aztán a ba- 
zárokba eladásra kerülnek. 

Bátor és harczias nép, mely se a rómaiak, se pedig más 

népek le nem győztek, söt a francziák felsőbbségét is 23 év- 
vel későbben ismertek el, midőn azok már az egész földet 
meghódították volt. 

A kabylok sok, még az első keresztyénektől vett szokást 
megtartottak, így például megtartották a keresztyén vasár- 
napot, míg az arabok és a mórok, ámbár ugyanazon valláshoz 
tartoznak, a pénteket ünneplik szombatnak. Szintúgy csak egy 
feleséget tartanak, melylyel jól bánnak, ámbár a Korán hívei- 
nek négy feleséget enged. 

Lakják pedig a kabylok az Atlasz-hegység alját, melynek 
mély völgyei háború esetében menhelyül szolgáltak. 

Az arabok a legnagyobb részét teszik Algier lakosságának 
és nem csak a tengerpartot foglalják el, hanem mélyen behat- 
nak a Saharába is. 

Az arabok magok különbséget tesznek a városokban és 
házakban, és a pusztán lakók között. 

A kik városokban és házakban laknak, azok mind a fran- 
czia nyelvet beszélik, franczia szokásokat vettek föl, itt-ott ke- 
reskedést űznek és kézi munkát végeznek. Nagyobb része azon- 
ban szegény és koldus, és az ember látja rajtok, hogy mióta a 
franczia földjöket meghódította, és a remény, hogy azt vala- 
mikor ismét visszahódíthassák, bennök kiveszett, kihaló félben 
vannak és számuk mindinkább kevesbedik. Nem is lehet az 
másképen, mert a hol akármiféle faj az európaival együtt lakik, 
ott a másik fajnak ki kell halnia. Az arabok kiválólag sémi. 
faj, és egész testök, főleg pedig arczok alkotásában és beszéd- 
jökben annyira hasonlók a zsidókhoz, hogy valahányszor be- 
szélni hallottam őket, mindig azt hittem, hogy zsidók beszél- 
nek együtt, és hogy király-útczai hangokat hallok. Benne van 
a sémi nyelvben az a kellemetlen kh torokhang, mely semmi 
európai nyelvben nincsen, csak a spanyol nyelvben, melyben 
az azonban eredetiben bizonyosan nem volt meg, hanem 
csak az araboktól vették föl, a kik századokon át lakták Spa- 
nyolországot. 

A jobb módú arabok Algir városában mind tiszta fehér 
burnuszban járnak, melybe nemcsak egész testök, de fejök is 
be van borítva és csak képök szabad. Fejöket azonkívül még 
egy külön ruhával is körültekerik. A burnusz alatt még egy 
mellényök van, azután igen tág, térdig érő nadrágjok, mint. 
a törököknek, fehér harisnyájok és vagy börpapucsok, vagy 

posztóból készített. Az elegáns uraknak néha világos kék posztó- 
ból készült burnuszok van. Magatartásuk komoly és méltósá- 
gos, arczvonásaik szépek, szemök fekete és éles, orruk fínom 
sasorr, hajok fekete. 

Testök magas és karcsú. Ritkán lát az ember kövér és 
nagy hasú arabot, mert mérsékelt életet élnek, ámbár azon 
arabok, a kik az európaiakkal teljesen megbarátkoztak, meg- 
barátkoztak az európai életmóddal és ételekkel is. 

Vallásukra nézve mind mohamedánok, de e tekintetben 
is különböznek a kabyloktól. Mint mohamedán vallásúak a 
többnejűségnek tisztelői és háremet tartanak. Az asszonyok, ha 
az útczán járnak, arczok úgy be van takarva, hogy csak két 
szemök látható. Megvallom, hogy szépet közülök alig találtam, 
csak fekete szemök élénkségével kitünők. Ha az útezán jár- 
nak és arabot látnak közel, arczukat gondosan eltakarják. De 
ha csupa európaiak között vannak és fiatalok, szépek, arczu- 
kat mutogatni szeretik. Hát a női természet mindenütt az,. 
kíván tetszeni. 

Nagyobb része azonban a városi lakóknak is szegény, 
rongyos és piszkos és nem tanácsos velök közelebbről érint- 
kezni, ha bizonyos állatocskáktól mentek akarunk maradni. 
Azért vannak számukra külön postakocsik, omnibuszok és 
waggonok. 

Városokban csak a legaljasabb szolgálatra használtatnak, 
tudniillik mint hordárok, útczaseprők és tisztogatók, stb. 

Azon arabok ellenben, a kik a városon kívül, a lapályon, 
vagy mezőn laknak, mind sátor alatt laknak, a sátrak szintén 
rongyosak és piszkosak, mint azt már egy előbbi fejezetben 
leírtam volt. Nomádok, a kiknek egész vagyonuk nyájokban 
fekszik, mely juhokból, szamarakból, lovakból és tevékből áll, 
és melyekkel legelőről legelőre vándorolnak. 

Az arabok és kabylok leginkább abban egyeznek meg, 
hogy bár ugyanazon valláshoz tartoznak, mégis véghetetlenűl 
gyűlölik egymást, és mindketten egyformán gyűlölik az európait 
és a keresztyént. 

Az arabok után népességre nézve következnek a zsidók, 
a kik itt is, mint mindenütt, a leggazdagabbak, mert kereske- 
delmi ügyességben, élelmességben és furfangosságban fölűl- 
múlják a többi népfajokat. Itt is ők az uzsora hősei, a bankok 
és pénzváltók birtokosai. 

A kabylok és arabok meglehetős ellenszenvvel visel- 
tetnek irántok, noha ugyanazon népfajhoz tartoznak, mint az 
arabok és gyakran itt is ugyanazon üldözéseknek voltak kitéve 
a többi népfajok részéről, mint más országokban. 

Az algiri lakosságnak szintén egy igen jelentékeny 
részeit teszik a mórok vagy maurusok. Ezek azon népfaj 
maradványai, mely átkelve a gibraltari tengerszoroson, Spa- 
nyolország nagy részét meghódította, és azt több századon 
keresztűl meg is tartotta. Ez időbe esik a maurusoknak leg- 
nagyobb fejlődése, részint tudományos, részint művészeti tekin- 
tetben. Ez időben alapították a nagy hírre vergődött cordovai 
egyetemet, melyen híres tudósok működtek, úgy hogy a cordo- 
vai egyetemet sűrűn látogatták Európa minden tudósai és tudo- 
mányvágyó férfiai. Az arab tudósok főleg a mathematikai és 
az orvosi tudományokban tüntették ki magokat és tudvalevő 
dolog, hogy a számok, melyekkel élünk, szintén tőlök származ- 
nak. Azonban az építészetben is kitüntették magokat, egészen 
különös és eredeti stilust találván föl, melynek legszebb virá- 
gát Granadában az Alhambrában találjuk. Általában az arabok 
uralma alatt Spanyolországban, mely 711-től egész 1491-ig, 
tehát 780 esztendeig tartott, Spanyolországban a földmívelés, 
kereskedés, a tudományok és művészetek nagy lendületnek 
örvendtek, városainak lakossága nagy és gazdag volt, így Tar- 
ragona 350,000, Granada pedig 250,000 lakossal dicsekedett, 
míg azoknak kiűzése után a rákövetkező fanatikus királyok 
kormánya alatt az ország nemcsak gazdagságban, hatalomban, 
tudomány és művészetekben, hanem népességben is tetemesen 
hanyatlott és alább szállott. 

Azonban miután V. Ferdinánd és Izabella uralkodása 
alatt Granadából, spanyol birtokuk utolsó maradványából is 
kiűzettek, és Afrikába visszaszoríttattak, azon magas művelt- 
segi fokról, melyen állottak és melyet Spanyolországban elértek, 
lehanyatlottak és lassanként annyira elvadúltak, hogy tengeri 
rablókká lettek, és mint ilyenek a középtengeri hajózást vesze- 
delmessé tették, míg vegre X. Károly franczia király 1830-ban 
nagy hajórajt küldött Algir elé, a rablófészket ostromolta, és 
a városnak bevétele után az algiri uralomnak, és azzal a ten- 
geri rablásnak is véget vetett. Innét kezdődött azután a fran- 
czia uralom a Középtenger afrikai partján, mely tehát eddig 
már 60 évig tart, és az európai civilisatiót e világrészé- 

ben meghonosította, az emberiség, különösen pedig az európai 
emberiség javára. 

A maurusok jelenleg leginkább Marokkóra vannak szo- 
rítva, míg másutt csak szórványosan fordúlnak elő. Különben 
sötét barna bőrűek, nemes arczvonással és szép testalkotással. 

Különben mauresqueknek nevezik Algirban mindazon 
asszonyokat és leányokat, a kik arab és európai vérből szár- 
mazva, szépségökkel és különös ügyességökkel tünnek ki, és 
azért nagyon kapósok a háremekben. 

Vegre megemlítendők itt a négerek is, a kik csak gyé- 
ren laknak, itt Algierban, és Afrika bensejéből, mint rab- 
szolgák hozatnak ide. A franczia míveltség nem igen hat 
rájok. 

Azon városrésze Algirnak, melyben az európaiak laknak, 
a tengerparthoz közel áll; itt igen szép guai-t találunk, mely 
szép és kellemes sétatérré van átalakítva. Itt tartják egyszers- 
mind a corsót is, melyen estefelé számos kocsi és díszes fogat 
vonúl föl s alá és minthogy a lovak, melyek itt fogatokban hasz- 
náltatnak, kicsinyek, rövid és sebes ütemben járnak. 

Az arabok a város felső részét lakják, mely hegyre van 
építve; meglehetős rendetlenül épült, az útczák keskenyek 
és tekervényesek, valóságos labyrinthot képezvén, melyben 
az idegen nehezen igazodik el. De miután e városrész ter- 
raszképen van hegyre építve, az embernek a kilátása a ten- 
gerre mindig visszakerül, és így az irányt mindig visszanyeri. 
A városnak ezt a részét szintén bejártam, és gyönyörköd- 
tem a sok arab gyermekben, a kik a házak előtt ültek, vagy 
játszottak, es mint minden gyermek, ha tisztán tartatik, szép- 
ségökkel és naivitásukkal kedvesek. 

A városnak legfelsőbb pontján áll a Kasbah, vagyis a 
citadella, a mely az algiri bejek uralma alatt a városnak vé- 
delmére szolgált. Most azonban alig van értéke és mint a régi 
kor maradványa tartatik fönn. Azonban ez erődítés magaslatá- 
ról gyönyörű kilátás nyílik a városra és a tengerre. 

A mi Algir környékét illeti, ha már maga a városnak 
fekvése igen szép és meglepő, még inkább lehet azt mondani 
környékéről. 

Algirnak a környéke részint hegyes, minthogy az Atlas 
utolsó ágazatai itt nyúlnak el számos dombjaival és völgyeivel, 
melyek a legszebb és legbujább növényzettel vannak födve, 

mely subtropikus növényzetre emlékeztet, ámbár itt a déleuró- 
pai növényzetnek jelleme is világosan észre vehető. Messze dél 
felé emelkednek a Dsurdsura hegységnek hóval födött csúcsai, 
melyeknek magassága 15,000 lábnyira emelkedik. 

De azért vannak az algiri vidék terűletén gyönyörű és 
alig képzelhető termékenységgel bíró síkságok is, mint példáúl 
a Metidsa, mely hasonló nem csak síkságára, hanem termé- 
kenységére és földjének kimeríthetetlen gazdagságára nézve a 
mi Bánátunkkal, Francziaországnak dús, kiapadhatatlan élés- 
kamrája. 


NENDTVICH KÁROLY. 

Harmadik és utolsó közlemény. *) 


VI. 
JARDIN D ESSAI. 


Fél órányira a várostól fekszik a híres «Jardin dessai», 
azaz azon kert, melyben földünk legmelegebb országaiból szár- 
mazó növények vannak átültetve, hogy kísérletek útján be 
legyen bizonyítva, mennyire lehessen az idegen föld és idegen 
éghajlat növényeit az algiri eghajlathoz szoktatni, hogy itt jól 
érezzék magokat, és jól és buján tenyészszenek. Nevezik 
«Jardin ďd’acclimatisation»-nak is. 

Oda minden nap bizonyos órákban mennek omnibusok, 
melyek a közlekedést a belvárossal és a külvárosnak azon 
részével föntartják, mely Mustafa inferiornak és superiornak 
neveztetik. 

En tehát fölhasználtam az alkalmat, minthogy az omni- 
busok a hôtelem előtt állottak, május 10-dikén kikocsikáztam 
a eJardin d essayv-be, melybe az ember egy egyszerű kapun 
át jut be, melynek homlokán e szavak állanak : «Jardin ď’essai». 
Területe 80 hektárt foglal el, és 1867. évi szeptember 11-dikéről 
kelt császári határozattal a «Société générale Algerienne»-nek 
azon föltétellel adatott át, először, hogy nyilvános kert legyen, 
másodszor, hogy belföldi növények tenyészetének és harmad- 
szor, külföldi hasznos növények életmódjának, kitanulásának 


*) Az előbbi közleményeket lásd a Budapesti Szemle 181. 
és 82. füzeteiben. 

és acclimatisatiójának szolgáljon. A társaság e három föladat- 
nak teljesen megfelelt, és egy oly kertet hozott létre, melynek 
a növények ritkaságát és buja tenyészetét illetve, párja a föld 
kerekségén nincsen. 

A mint az ember a kapun keresztűl menve, belép a kertbe, 
egy hatalmas Dracæna-fasorral találkozik, melyet én nagysá- 
gánál fogva meg nem ismertem és Yuccának tartottam, mert 
ugyan olyan rideg, tőr gyanánt magasba nyúló levelei vannak 
és csak a kertész igazított helyre. 

Egy másik fasor hatalmas Ficus indica vagy Ficus elas- 
tica fákból áll, azon ficusból, melyet nálunk szobákban szoktak 
tartani és nagy tojásdad és erős levelei vannak. Itt Algirban 
hatalmas fát alkot, úgy mint nálunk a tölgy- vagy a bükkfa. 
Törzsének kerülete 2'5 méter, magassága pedig 15—20 mé- 
ter. Ez azon fa, a mely, ha héjába vágunk, tejféle folyadék 
szivárog ki, mely, ha a napon megszárítjuk, kaucsuk-gummit 
hagy vissza. Ez a fa Indiából származik, hol terjedelmes erdő- 
ket alkot, és a melyekből az a tömérdek sok kaucsuk szár- 
mazik, melyet most annyi mindenre használunk. 

E fák mintegy három méternyire a földtől kibocsátják 
messzire nyúló ágaikat, és minthogy azok hajlékonyságuknál 
fogva egész a földig hajolnak, a természet úgy segített rajtok, 
hogy az ágak egyszerű, hüvelyknyi vastag gyökeret eresztenek 
ki magokból, melyek egyenesen le a földig érnek, ott azután 
behatva a földbe, az ágaknak oszlop gyanánt szolgálnak. Min: 
den fa e szerint oszlopokkal köröskörül van véve. 

Minthogy a ficusokról szólunk, melyeknek itt a kert- 
ben is számos faja van, különösen megemlítendőnek vélem 
a ficusnak azt a faját is, mely szintén terebélyes fát alkot 
és melynek ágairól számtalan léggyökér (radix adventitia, 
mint zsinór csüng alá, hogy aztán a földet érve, abba be- 
hatoljon. 

Egy harmadik fasor csupa datolya: pálmákból áll, melyek- 
nek karcsú töve 18—20 méterre emelkedik. 

Egy negyedik a Chamerops excelsa vagyis legyező-pálmá- 
ból áll, mely itt szintén rendkívüli magasságot ér el. 

Egy ötödik végre a bambusznádból áll, mely Khinából 
származik, és itt Algirban emberi czomb vastagságot és hat 
méternyi magasságot ér el, és minthogy az egyes tövek 
csúcsa egymás felé hajlanak, mintegy zöld bolthajtást al- 

kotnak, mely az alatta járó embert az égő nap sugaraitól 
megóvja. 

A legyező-pálma levél-koronájából számos gyümölcs- 
fürtöket lógat, melyek legalább ötven centiméternyi hosz- 
szúak és annyira tele vannak rakva kék szőlőféle bogyók- 
kal, hogy egy ilyen fürtön a bogyók száma ezrekre megy. És 
minthogy minden fán több ilyen fürt van, a rajtok levő gyü- 
mölesök száma sok ezerre megy. De az a kár, hogy gyümölcse 
élvezhetetlen. 

A nagy fák közül, melyek részint nagyságuk, részint szép- 
segók és ritkaságuk miatt föltűntek, megemlítendők a követ- 
kezők : Chorisea insignis St-Hil. és Eriodendron Rivieri, mind 
a kettő hatalmas fa, törzsük nagy és alapjokon széles tövi- 
sekkel körülvéve, nagy, öt—hat tenyérnyi levelekkel (foliis 
5—0 palmatis). Carolinea minor Guineából, szintén hat—hét 
tenyérnyi nagy leveleivel. Camphora officinalis China és Japán. 
Cinnamomum dulce Nees. Khina és Japán. Jubæa spectabilis. 
R. Br. khinai pálma, melynek töve alól legalább egy ölnyi 
átmérőjű. Acacia Cavenia Bert. Chiliből. Hatalmas fa, mely 
a mimosákhoz tartozik. De ezeken kívül vannak azután szá- 
mos hasznos növények, úgy mint a Gossypium (gyapotbokor) 
Amerikából, a Coffea Arabica, a khinai thea-növény, a cacao- 
bokor (Theobroma cacao) stb. 

Azonban leginkább meglepett az, hogy a kert diszí- 
tésére és élénkítésére itt is leginkább azon növények hasz- 
naltatnak, melyek nálunk Európában a kertek díszítésére 
szolgálnak. Vannak itt ugyanis a Pelargonium és Cheiranthus 
számos válfajai, az Iris és Liliomnak többféle fajai, főleg a 
Lilium candidum és a mi itt is igen kedvencz virágnak látszik, 
a Syringának több válfaja. Azonban a repkény is nagy elő- 
szeretetben részesül, csak hogy levelei négyszer—ötször na- 
gyobbak és bujábbak a mieinknél. 

Azonkívül tenyésztenek itt különféle, részint ritka, ré- 
szint hasznos állatot, úgy mint a struczmadarat (Struthio Ca- 
melus), melyet egyébiránt gyönyörű tollaiért különös telepe- 
ken nagyban gondoznak, úgy hogy évenként sok mázsa tol- 
lat nyernek tőle, , mely nem csak a költséget födi, hanem nagy 
hasznot is hajt. Ép úgy sikerült itt az ausztráliai kazu árt, szá- 
mos kísérletek után meghonosítani, mely a struczczal együtt. 
büszkén jár föl s alá a kertben. De ezeken kívül találunk itt a 

kertben lámákat, gazellákat, zebrákat és az alpaccát az ame- 
rikai Cordillerákból. 

Engem a kert annyira érdekelt, hogy bár több órát töl- 
töttem benne, másodszor is kirándultam, és fél napot fordítot- 
tam gyönyörű növényei újabb megtekintésére. 

Azonban, nem hagyhatjuk el a kertet, a nélkül, hogy 
meg ne tekintsük azon mesterséges oázt, mely itt emelke- 
dik. Ugyanis azon az oldalon, a hol a kert a tengertől van 
határolva, a homokos parton 72 hatalmas datolya-pálma egy 
miniatur oázt alkot, melyek szabályos távolságban egymástól 
ültetve, sudár töveikkel a tiszta, felhők nélküli, a déli naptól 
ragyogó levegőbe emelkednek. Hogy a pusztaságnak a képe 
kiegészíttessék, a kis oáz közepében egy kis gunyhó áll, a hol 
fekete kávéval szolgálják ki a látogatót. 

Elhagyván a kertet, melynek teljes neve «Jardin essai du 
Hamma», (melyben.a Hamma mocsarat jelent, mert azon 
a helyen, a hol most e gyönyörű kert van, azelőtt mocsár 
volt), még a kert igazgatójához, Ch. Rivièrehez akartam 
menni, őt megkérdezni, vajon van-e e kertről és növényei- 
ről valami könyvecske, mire ő nekem a legnagyobb készség- 
gel a kert teljes jegyzékét adta át, melyet magammal Buda- 
Pestre is elhoztam. 


A Jardin dessai, mint már előbb mondottara, Algir 
városának azon külvárosában fekszik, melyet Mustafa-infe- 
rior-nak neveznek. Ennek szomszédságában, de már hegyre 
építve, fekszik Mustafa-superior, szintén külvárosa Algirnak 
és miután az a Szahel-hegységre van építve és onnét gyönyörű 
kilátás kínálkozik a véghetetlen tengerre, meleg nyáron pedig 
hűvösebb levegő járja át, mint a város alsó részeit, a hegység 
számos nyári lakással és villával van beépítve, melyek azonban 
telen is lakhatók, minthogy itt a tél is igen enyhe. 

E villák és nyári lakások közűl főleg az utolsó tűnik ki, 
a dejnek nyári lakása, mely ugyan európai építészek által lett 
tervezve és építve, de egészen mór stílusban. Nagyon is ki- 
tűnik a többi villa közül, részint nagysága, részint fényes 
voltánál fogva. Ezzel az épülettel kapcsolatban áll egy mellék- 
szárny, mely alig kevésbbé fényesen van építve mint a főépü- 

let és ép úgy belül is fényesen fölszerelve, és ez a dej asszo- 
nyainak az épülete és lakhelye volt. 

Itt a Szahel-hegységnek e részében, melyben úgy szólván 
örökös tavasz uralkodik, a számos, részint európai, részint mór 
stílusban épült nyári lakásokban vagy villákban többnyire 
európai családok laknak, a kik ide jönnek, hogy a szelíd ég- 
hajlatban a megrendített egészségök helyreállítását keressék. 
Főleg a mellbetegeknek csaknem biztos gyógyításával kecseg- 
tet, ha elég korán eljönnek és elég hosszú ideig itt mulatnak. 
E villák aztán többnyire gyönyörű kertekkel állanak összeköt- 
tetésben, melyekben a legszebb és legritkább déli növények és 
terebélyes fák, úgy mint pálmák, eucalyptusok, narancs-, czit- 
rom- és gránátalma-fák emelik az itt tartózkodásnak gyö- 
nyöreit. 

Május 12-dikėn, vasárnap 12 óra és 40 perczkor, nehéz 
szívvel hagytam el e gyönyörű vidéket, mely egy európainak, 
ki azt először látogatja, valóságos paradicsomnak látszik, és 
vasúton Orán felé útaztam. Azonban a déli vasút az nap Bli- 
dáig megyen, mely csak egy pár állomásra esik Algirtól, úgy 
hogy már mintegy négy órakor értünk Blidába, hol meg kel- 
lett hálni. Én azonban még akkor is Blidában maradok 
éjtszakára, ha a vonat még az nap tovább megy. Mert e 
várostól két órányira fekszik a híres Chiffa hegyszoros, mely- 
ben majmok is láthatók. Ezt én látni akartam. A mint tehát 
Blidába érkeztem, és az ottani vendégfogadóban leszállottam, 
azonnal kocsit fogadtam és kihajtattam a Chiffa hegyszorosba. 
Az út, mely oda visz, egy gyönyörű lapályon vezet keresztül, 
melyet Metidzsának neveznek. Ez a legtermékenyebb vidé- 
kek egyike, összehasonlítható a mi Bánátunkkal. Fekete ter- 
mékeny föld, melyben a gabona minden neme bőven terem, 
és minden évben két aratást enged. Azonkívül számos gyü- 
mölceskert mellett vezetett el az út, melyekben a gyümölcsök 
minden nemei böven teremnek. Szintúgy az eucalyptust, na- 
rancs- és olajfát fölváltja a fűzfa, jegenyefa stb. A vetések közt 
a gladiolus communis nagy mennyiségben tenyészik. 

A mint tovább haladtunk az úton, igen csinos és új házak 
mellett mentünk el, melyek nagy udvarral, kerttel, gazdasági 
épületekkel voltak ellátva. Ezek föltűntek nekem és minthogy a 
házak egészen európai jellemet mutattak, kerdeztem a kocsist, 
vajon nem elsassiaknak a házai-e ezek? mire azt felelte, hogy 

igen. Alig egy pár éve, hogy kivándoroltak régi ös hazájokból, 
a német kormány zaklatásai elől menekülendők. 

Ez tehát az a dicsőített német kormánynak a szabadel- 
vűsége, azon kormánynak és azon népnek, mely bennünket 
magyar chauvinismussal vádol, melylyel mi az ő derék test- 
véreiket, az erdélyi szászokat elnyomjuk, mert azt követeljük, 
hogy a középiskolákban (gymnasiumokban és reáliskolákban) 
a magyar nyelvet is tanítsák. Ez nekik botrány, jogtalan el- 
nyomatása nemzetiségöknek! Hát a németek mit csinálnak 
Elsass- és Lotharingiában? nem azt követelik a lakosoktól, 
hogy tanúljanak németül is, hanem hogy ne merjenek fran- 
cziáúl beszélni, sőt hogy gyermekeiket ne tanítsák francziáúl !! 
Ily követelő, jogtalan chauvinismus még sohasem fordúlt elő 
a világon. De nem csak az elsassiakkal és lotharingiaiak- 
kal bánik így az a fölvilágosodott igazságszerető és libe- 
rális német, hanem -a lengyelekkel Posenben is egészen ha- 
sonló módon; ők pedig azt követelik minden más kormány- 
tól, hogy ő miattok és az ő kedvökért az egész államjogot meg- 
változtassák. De hát azért ne is csodálkozzanak a németek, 
hogy mindenütt, minden nepnél és minden országban nem épen 
rokonszenv tárgyai. Így Francziaországban, Olaszországban, 
Spanyolországban, a szláv tartományokban, különösen pedig 
Amerikában, a hol újabban fenhéjázásuk nagy visszatetszést 
keltett. 

A mint a Metidzsa gyönyörű síkságán keresztűl hajtot- 
tunk volt, hol a szántóföldek szélén számtalan mennyiség- 
ben a Gladiolus communist legszebb virágjában láttuk, ér- 
keztünk a tulajdonképeni Chiffa hegyszorosba. Ez egy szűk 
völgy, mely dombos hegyekkel van szegélyezve, lombos er- 
dökkel födve, melyekben a babérfák, az eucalyptusok és olaj- 
fák, fölváltva narancs- és gránát-almafákkal, bőven tenyész- 
nek. Minél tovább haladtunk, a völgy mindinkább szűkebbre 
szorúl össze és egészen hasonló benyomást tesz az emberre, 
mint a felső Garam, vagy a Murány völgye. A hegyszoroson 
keresztűl egy kis folyó is folyik, mely egyébiránt a tegnapi 
nagy esőtől agyagos, sárga színt vett föl. Így két órai kocsizás 
után eljutottunk egy vendégfogadóhoz, hol már több vendég 
ült az asztalok mellett és kávéztak. Én pedig egy vezetőt véve, 
beljebb mentem az erdőbe, minthogy a vendégfogadónál a 
kocsi-út megszűnik, egy patak mellett elhaladva, melyet aouis- 

seau de singes-nek (majom-patak) neveznek, mert itt a patak 
szomszédságában tartózkodnak a majmok. Alig mentünk a hó- 
telből (melyet Hôtel de singesnek neveznek, és czégérűl mindig 
majmot tartanak a vendégfogadóban) fél órányira, eljutottunk 
azon helyre, a honnan számos majmot a fákon ugrálni és egy- 
mást kergetni láttunk. Lehettek számra nézve mintegy huszan, 
de csak azon kis faja a majomnak, mely néha a gibraltari sziklán 


is mutatkozik. 


* * 
* 


És most, miután Éjszak-Afrikának növényzetéről, annak 
emberi fajairól, a kik azt lakják, szólottunk, itt volna a hely 
hogy annak állatvilágáról is elmondjunk egy pár szót. 

Az Algirban vadon élő állatok közül mindenek előtt 
említendő azon majomfaj, Simia sylvanus, Simia pithecus L., 
mely egész éjszaki Afrikában Egyiptomtól egész Mogadorig, 
(Maroccóban) él, sőt még Európában is a gibraltári sziklákon 
meg-megjelen. Ez az egyedüli majomfaj, mely Algirban az erdők- 
ben vadon él és melyet én is a Chiffa hegyszorosban az erdőben 
nagy csoportban a fákon ugrálni láttam. Ezaz a majomfaj, 
melylyel az olasz medvehajtók még ezelőtt 50—60 évvel tevék 
és medvék társaságában Európát bejárták. A legközönségesebb 
majomfaj, melyre mind azon számtalan mesék is vonatkoz- 
nak, melyeket róla elbeszélnek és részben a természettudo- 
mányi munkákban is olvashatók. 

Valamennyi emlősállat közül leginkább "érdekel ben- 
nünket az oroszlán, a melyet méltán az állatok királyának 
neveznek, részint rendkívüli erejénél, részint azon bátorságá- 
nál fogva, mely semmi veszedelem elől meg nem hátrál. Van- 
nak ugyan nálánál erősebb állatok, de minthogy ő erejével egy- 
szersmind a macskafaj ügyességét és mozdulatai sebességét 
is összeköti, a harczban, melyet más állatokkal gyakran kell 
vívnia, a győztes mindig ő marad. 

Erejét leginkább azon körülmény mutatja, hogy ha pré- 
dára megy és más szabadon levő állatot nem talál, az ölnyi- 
nél magasabb kerítésen átugrik, ott az ökrök elzárt nyájából 
egyet kiválaszt magának és azt szájában tartva, a kerítésen 
ismét visszaugrik. 

Azt állítják róla, hogy ha ember találkozik vele, főleg 
ha nyugalomban fekszik, az ember bátran elmehet mellette, 

a nélkül, hogy bántaná, főleg ha azt veszi észre, hogy az ember 
bátor; de ha megtámadja és az első lövéssel úgy nem találja, 
hogy wads meghal vagy tehetetlenné válik, az ember egy 
tenyér-ütéssel áldozatúl esik. 

Az oroszlán egész Afrikát, a Középtengertől kezdve a Jó 
reménység fokáig lakja. De az, mely az Atlasz erdeiben és a Sza- 
harának bizonyos részein lakik, a legszebb, legerősebb, leg- 
nagyobb. A déli Afrikából kerülő oroszlánbőrök kevesebb ér- 
tékűek. 

A régi korban az oroszlánok sokkal nagyobb területen 
voltak elterjedve mint most, sőt Európa déli vidékein is voltak 
találhatók, mint példáúl Görögországban, hol, mint a mytho- 
lógia meséli Hercules a nemei oroszlánnal, Palestinában pedig 
Sámson szintén oroszlánnal vívott meg. Most úgyszólván csak 
Afrikában találhatók, de itt is azon vidékekből, melyekben 
még a rómaiak idejében nagy mennyiségben voltak, mint 
példáúl Numidiában (Tunisz, Algir, Marocco), most már 
egészen, vagy legalább nagy részben kipusztultak. 

Hogy mily nagy mennyiségben lehettek az oroszlá- 
nok Éjszak-Afrikában még a rómaiak alatt, már csak abból is 
kitűnik, hogy Pompejus színházának megnyitása alkalmával, 
melyet a rómaiaknak építtetett, egyszerre hatszáz oroszlánt 
mutatott be a népnek, Csesar pedig négyszáz hím, sörénynyel 
ellátott oroszlánt. Az is ismeretes dolog, hogy a római impera- 
torok gyakran diadalmenetök alkalmával oroszlánokkal húzat- 
ták diadalkocsijokat. 

A haladó civilisatio a vad állatokat lassanként mind ki- 
pusztítja. Jelenleg alig lehet már egész Algirban oroszlánt 
találni, és a legnagyobb ritkaságokhoz tartozik, ha ember az 
Atlasz terjedelmes erdeiben egyszer oroszlánnal találkozik. 

Az oroszlánok még utolsó maradványait Gérard, franczia 
katona, pusztította ki Algirból, a ki egyedűl vette föl a harczot 
az oroszlánokkal és ő maga tizenkettőt ölt meg, a nélkul, 
hogy neki baja történt volna, oly biztosak voltak lövései. Azóta 
Algirban nem igen találtatnak oroszlánok. 

Egy másik, szintén vad, ragadozó állat, mely az algiri 
erdőket veszedelmessé teszi, a párducz (Felis leopardus). Ez is 
a macskafajhoz tartozik, de míg az oroszlán magaviseleté- 
ben bizonyos nemességet mutat, azaz sohasem hátrál a vesze- 
delem elől és nem támad meg ok nélkül, a párducz a veszede- 

lem elől hátrál és mindig megtámadja az embert, még pedig 
valóságos macska módra, lesből. Mindig sűrű erdőben tar- 
tózkodik, hol sűrű bokorból egy ugrással megkapja áldozatát. 
Mint minden macskafaj, úgy ez is éjjel jár ki zsákmány után, 
és csak reggel, a nap fölkelte előtt, jön haza barlangjába, mert 
szemei nem tűrik a napvilágot. Ezt tudják az arabok, és azért, 
ha vadászni akarják, korán reggel, még a nap fölkelte előtt, 
kimennek a barlang elé, hol jól töltött puskáikkal megvárják. 
A mint barlangja előtt megjelenik, megütközve a sok ember 
láttára, a kik a bemenetelt otthonába elzárják, megáll; és mint- 
egy gondolkozni látszik, hogy mittevő legyen. Akkor egyszerre 
elsülnek a puskák minden oldalról, és vagy úgy találják, hogy 
azonnal ott marad; vagy csak megsebesülve neki megy az öt 
körülálló embereknek, s a kit elér, az biztosan a halál fia is, 
vagy rettenetes dühében karmol és harap éles körmeivel és 
fogaival mindent, a mi útjában áll, hogy menekülhessen, míg 
új vadászokra talál, a kik szabadon vannak fölállítva, s a kik 
aztán lelővik. 

Megemlítendő itt a vadállatok közül a harmadik helyen 
a vaddisznó is, mely az algiri erdőket nagy mennyiségben 
lakja, és részint az oroszlánnak, részint a párducznak kedves 
eledelül szolgál. A meddig még fiatalok, társaságban élnek, de 
ha magasabb kort érnek el, magánéletet szeretnek élni, főleg 
a kan, mely az oroszlánnal is megbirkózik és pedig oly sze- 
rencsésen, hogy nem mindig az állatok királya a győztes. 
A vadkan néha az oroszlánt erőben fölülmúlja és akkor csak 
az oroszlán sebes mozdulatai és gyorsasága, azután körmeinek 
élessége biztosítja neki a győzeln.et, de azért mély sebek nélkül 
nem hagyja el a csatatért. Ez okból a párducz ritkán támadja 
meg a vadkant, hanem csak a nőstényt vagy a fiatal állatot. 

A vad és ragadozó állatok közé tartozik még a hiéna és 
a sakál, de ezekben a vadállatokat jellemző bátorság teljesen 
hiányzik. A mi élelmöket illeti, csak dögből élnek, vagy az 
oroszlánt követik, hogy zsákmányának maradványaiból jóllak- 
janak, egészen hasonlók azon emberi hiénákhoz, a kik az 
ütközet után a csatatéren megjelennek és az elesetteket, a 
kik talán hazájokért nemes harczban elvérzettek, minden 
értékes tárgytól, mely nálok található, megfosztják, sőt ha 
oly szerencsétlenek, hogy még élnek, eletöket kioltják, hogy 
így még könnyebben kifoszthassák, a lovaktól a szerszámot 

elrabolják, söt a talán még élőknek a farkukat levágják ló- 
szőrnek. 

Vannak azután még más állatok, úgy mint: a hiuz, a vad- 
macska, a tüskés disznó, főleg pedig a gazellák, melyek azonban 
egesz falkákat alkotván, az algiri Szaharában tartózkodnak. 


* * 
* 


A házi szelíd állatok kozűül megemlítendő mindenekelőtt 
a teve. Azt állítják, hogy ez állat eredetileg nem Afrikában 
keletkezett, s így nem a benszülött állatok közé tartozik, mint 
példáúl az elefánt, vagy a zsirafť, hanem, hogy Ázsiából hoz- 
ták be, mert az egyiptomiak hieroglyphái között a teve 
alakja nem található. Most azonban már annyira meg van 
honosítva Afrikában, .hogy azt joggal Afrika egyik eredeti állatá- 
nak lehet tartani. Mert annyi bizonyos, hogy ez állat egész 
természete annyira megfelel a pusztának, a terméketlen siva- 
tagnak, mint alig más állat. És kétséget nem szenved, hogy ez 
állat nélkül a forgalom, a kereskedés a benszülött népek között 
alig gondolható. 

A teve (itt csak az egy-pupú teve értendő) a legszelídebb, 
a legtürelmesebb állatok közé tartozik, e mellett véghetetlenül 
igénytelen állat, mely igen kevéssel megelégszik, a legrosszabb 
eledel mellett is nagy terheket bír el, és koplalni tud a hihetet- 
lenségig, sőt szomjúságot is eltűr, mint semmi más állat. 

A beduinoknak, a kik a sivatagon laknak és a szomszé- 
dos törzsekkel a közlekedést föntartják, nélkülözhetetlen, és 
úgy szólván egyedüli közlekedési eszközök. Algirban magában 
kevés tevét láthatni. 

De nem csak terheket visznek a tevék, de az útazó ka- 
ravánokban gyakran az egész család tagjait viszik hátukon. 

Egy másik házi állat a ló. Nálunk az a vélemeny van 
elterjedve, hogy az arabok különös gonddal viseltetnek lovaik 
iránt és hogy szép és nemes lovaik vannak. Ez, legalább az 
afrikai arabokra nézve, nem áll, mert ezeknek a lovaik silányak 
es elnyomorítvák. Meglehet, hogy a vidéken a sejkeknek, 
vagy a különféle törzsek előljáróinak szép és nemes lovaik 
vannak, de én Algir azon részében, melyben jártam, az ara- 
boknál szép és nemes lovat nem láttam. Szép lovakat csak az 
európaiaknál lehet látni és volt is alkalmam az algiri lakosok- 

nak nem csak lovait, de fogataikat is, az algiri corsón látni és 
összehasonlításokat tenni. Az algiri lovak kicsinyek és a cor- 
són igen sebes és rövid ügetésben járnak. 

Ugyan úgy van az a szamárral is, mely egész Éjszak- 
Afrikában igen közönséges és kedvelt állat. De ez is sok- 
kal kisebb a mi szamarunknál, a minek oka talán a bor- 
zasztó nyomorgatás, melynek ez a szegény, türelmes állat ki 
van téve. Alig hihető, hogy mily iszonyú terheket raknak ennek 
a szegény állatnak a hátára, néha egész család ül rajta, vagy 
meg van terhelve és a teher mellett még ura is ott ül és a sze- 
gény csak eltipeg kurta ügetésben vékony kis lábaival. 

Mindenütt, a hol én az arabot az állatok társaságában 
láttam, azon meggyőződésre jutottam, hogy az arab kímé- 
letlenűl bánik az állattal, rosszúl tartja és kínozza. 

A madarak közül megemlítendő mindenekelőtt a strucz- 
madár, mely az afrikai Szaharának kiváltságos madara és másutt 
nem található. Igaz ugyan, hogy a zeelandi szigeteken találták 
egy óriási strucz-féle madárnak csontvázát és tojásait és az 
mondják róla, hogy élnek a zeelandi szigeteken még most is 
emberek, a kik ez óriási madarat még élve látták. De minthogy 
már nagyon megfogyatkoztak és folyvást az emberek részéről ül- 
dözésnek voltak kitéve, kihaltak, tulajdonképen elpusztíttattak. 
Én e madárnak csontvázát a bécsi császári múzeumban láttam 
fölállítva. Alakja egészen olyan, mint a struczé, szintén igen 
kicsiny, a repülésre alkalmatlan szárnyai vannak, de magas- 
sága két ölnyinél nagyobb, hosszú nyakkal és hoszú lábakkal. 
Tojásai nagysága, a strucz tojásával összehasonlítva, úgy áll, 
mint a lúd tojása a tyúk tojásához. Akkora, mint egy em- 
beri fej. 

A struczmadarat szép és becses tollai miatt a benszü- 
löttek gyakran és orömest vadászszák. Található pedig néha 
nagy mennyiségben Algir déli részeiben, főleg Langhonat és 
Beni-Mzab közötti fönsíkokon. , 

A legalkalmasabb idő vadászatára a legmelegebb nyári 
napok, mert minél melegebb, annál kevesebb ereje van a strucz- 
nak a maga védelmére. 

Az ilyen vadászatra a vadászoknak nyolcz egész tíz napra 
kell magokat mindennel ellátniok, a mi ily hosszú időre az 
eltartásra szükséges. 

Az ily vadászaton 20—30 lovas arab vesz részt. Min- 

den lovast egy szolga és egy teve kísér, mely utóbbi élelmi 
szereket az emberek és lovak számára, vizet és főző készüléket 
visz magával. 

Található pedig a strucz a Szaharában többnyire ott, a 
hol a nem régen esett eső következtében friss gyep alakúlt. 
Azt állítják, hogy ha a strucz villámlásokat vagy egyéb jeleit 
a közeledő zivatarnak észre veszi, azon tájékra siet, a hon- 
nan a zivatar jön, mert ösztöne azt mondja neki, hogy ott rövid 
idő alatt a tengélet a földből a legbújábban fog kifakadni. 

Miután az araboknak részint útazóktól, részint kiküldött 
kémektől tudomására jutott, hogy bizonyos tájékon számos 
ilyen madarat láttak, (mert a strucz is társaságban él) a vadász- 
társaság korán reggel házától elindúl, mert az ilyen vadászat 
két-három napi útazást igényel, hogy azon helyet elérjék, a 
hol a struczokat látták. Más nap korán reggel egy párt a leg- 
értelmesebb szolgák közűl kiküldenek, hogy a struczok meny- 
nyiségét és azoknak mozdulatait kitudják, mire egy vissza- 
megy és hírt hoz. 

Erre a vadászok nagy körben körülfogják a struczokat, 
de úgy, hogy őket ne lássák. A mint minden egyes lovas a 
maga helyét elfoglalta, a szolgák egyenesen neki mennek a 
struczoknak, mire azok megréműlve, mindenfelé szétszaladnak. 
De azalatt egyenesen a vadászokra bukkannak, a kik öket 
visszakergetik. A szegény állat így idestova kergetve, nem 
sokára annyira kifárad, hogy szárnyait lógatja. Ez a kimerü- 
lésnek legnagyobb fokát jelenti. Midőn az arabok ezt észre- 
veszik, mindegyik a maga zsákmányát megválasztja és közel 
nyargalván feléje, bottal erős ütést mér fejére. Minthogy kopasz 
feje igen erzékeny, a strucz az első ütésre, ha jól találják, össze- 
rogyik. Azok, a melyek élve maradnak, többnyire annyira 
fáradtak, hogy alig tudnak járni és így könnyen elfoghatók. 
-Gyakran 40—50 struczot terítenek földre egy vadászaton. 

Egy másik madár, mely az Atlasz bérczeiben rakja fész- 
két, a szakállas keselyű (Gypaetos barbatus). E hatalmas állat 
azelőtt a svájczi hegyeket lakta, hol a hozzáférhetetlen sziklá- 
kon rakta fészkét. Azonban itt már kihaltnak mondják. 

Midőn 1847 derekán és 1848 kezdetén Németországot 
beútaztam, a hannoverai múzeumban láttam a legelső szakál- 
las keselyűt kitömve. És midőn a fölírást megnéztem, e sza- 
vakat olvastam: Bartgeier aus dem Székler Lande in Sieben- 

bürgen. Ez nagyon meglepett, mert soha sem hallottam, hogy 
Erdélyben e keselyűt valaha látták volna, és így tévedésnek 
tartottam. Azonban haza jövén és tudakozódván iránta, csak- 
ugyan hallottam, hogy Erdély bérczeiben előfordúl. De ezen 
erdélyi szakállas keselyűn kívül láttam még ugyanezt az állatot, 
mely Atlaszból került, szintén kitömve, későbben pedig szintén 
Németországon, egy állatkertben (de melyik városban arra már 
nem emlékszem) élve, de vadsága és idegenkedésével az ember 
iránt, a többi sasok és keselyűkhöz képest, föltünő. 

E két madaron kívül, melyek Afrikának sajátságaihoz. 
tartoznak, vannak azután számtalan mennyiségű vízi mada- 
rak, főleg mikor a nagy esőzések után a kiszáradt tavak 
medrei vízzel megteltek. Ekkor e tavak hemzsegnek madarak- 
tól, és pedig nem csak afrikai madaraktól, hanem olyanoktól 
is, melyek télire Európa hidegebb tartományait elhagyják és 
ide költöznek. Az elsökhöz tartozik a flamingo, vagyis a szép. 
rózsaszínű gólyaféle hosszú lábú madár, vastag és görbített. 
csőrrel, és a pelikán. A másodikhoz a hattyú, a gólya, a gémek 
különféle nemei, főleg a hófehér kócsag, a darú, a vadlúd, a. 
kacsának számtalan fajai stb. Mind e madarak és számos. 
mások csak télire jönnek el, míg nyáron visszamennek tulaj- 
donképeni hazájokba, Európába, hol fészket raknak és költe- 
nek. Ugyan úgy van az a fecskékkel és számos más madarak- 
kal, melyek rovarokból élnek, melyek nálunk télen hiányoznak, 
a szalonkákkal, fülemilével, rigóval stb. l 

A mi a hüllőket illeti, tehát az ember azt hinné, hogy 
itt Algirban szintén krokodiloknak is kellene lenni, valamint. 
Egyiptomban is. Azonban egész Algierban, általában Egyip- 
tomon kívül az egész éjszaki Afrikában krokodil nem található. 
Oka azonban nem az, mint ha éghajlata nem kedvezne neki, . 
hanem mert hiányoznak Afrika északi partján a nagy folyók, 
melyek a krokodilokat tenyésztik és azoknak életföltételét. 
alkotják. Ugy szintén hiányoznak nagy tavak, mert azok, 
melyek itt Algirban az esős évszakban alakúlnak, nem állan- 
dók, hanem a forró időszak beálltával eltünnek, tehát a kro-- 
kodilok vagy más vízi állatok tenyészetére nem alkalmasak. 

Egészen máskép áll a dolog Afrika bensejében, melyben 
nagy folyók és nagy tavak vannak, melyek egész éven át vizet. 
nagy mennyiségben tartalmaznak. Itt a krokodilok és egyéb: 
ilyen vízi állatok, bőségben találhatók. 

Ép úgy hiányoznak itt azon nagy kígyók, melyek csak 
Közép-Afrikának erdeit lakják. De azért vannak Algirban 
számtalan kisebb kígyók, melyek közül több mérgesek is van- 
nak; Kobelt munkájában kilencz fajt ealn; melyek mind 
Biskra oázában találtattak. 

A gyíkok közül is tizennégy különböző fajt említ Kobelt, 
a chameleont is hozzá számítva. 

A rovarokat illetőleg, meg kell vallanom, hogy kevés 
alkalmam volt ezek után járni. Mert magam levén, kirándu- 
lásokat nem igen tehettem, pedig a rovarok világát csak úgy 
ismerheti meg az ember, ha kirándulásokat tesz a szabad ter- 
mészetbe, erdőkbe, rétekre stb. De én azt nem tehettem, részint 
az idő rövidsége miatt, mely útamra ki volt szabva, részint 
pedig, mert magam voltam. De nem is voltam elkészülre az 
ilyen kutatásokra. Csak egyszer történt, midőn a Jardin d’es- 
saibe mentem, az út partján járván, egy pár lepkét láttam, de 
meglepőleg azok is a mi európai legközönségesebb lepkéink 
voltak, tudniillik a Vanessa cardui, a C. album, a pieridesek 
némely fajai stb. Egyet sem láttam azok közűl, melyek Afriká- 
nak sajátjai. Persze még csak május elején voltunk, és akkor 
a rovarok még nincsenek fejlődésök magaslatán. 

Május 13-dikán, korán reggel Blidáhból elindúltunk és 
egyhuzamban egész Oránig mentünk, mely város afrikai úta- 
zásom legnyugotibb pontja volt, mert innét visz a «Societé 
transatlantique» hajója át Európába, és pedig Spanyolország 
egy tengerparti városába, Carthagenába. Miután pedig. ez 
csak minden tizennégy nap egyszer történik, és a hajó épen 
május 13-dikán volt indulandó, nekem nem volt szabad kés- 
nem, hanem Oránba este megérkezve, azonnal be kellett ma- 
gamat jelentenem a hajóskapitánynál, minthogy a hajó még 
az nap este kilencz órakor indulandó volt Carthagenába. 

A hajó neve Basgue volt. Nagy hajó és igen szépen föl 
volt szerelve. Szintén csavarhajó, mint a többi. 

A hajó tehát este kilencz órakor Oránból kiindúlva, egész 
éjtszakán át, minden akadály nélkül tartott Carthagena felé, 
mert a tenger csendes volt, az ég felhőtlen és a csillagok gyö- 
nyörű fénynyel ragyogtak a déli égen. 

Május 14-dikén, délben Carthagenába értünk. Kiszállva 
a hajóból, azonnal a pályaudvarra hajtattam, hogy megtudjam, 
mikor indúl a legközelebbi vonat Madridba. Es miután tudo- 

másomra jutott, hogy délután egy órakor, én a még hátralevő 
kevés időt a városnak megtekintésére használtam föl, és vissza- 
térve a pályaudvarra, egy órakor elindúltam Carthagenából 
Madridba. 

A vidék, melyen a vasút Carthagenából Madridig keresz- 
tül visz, a kopárságnak és a terméketlenségnek szomorú képét 
mutatja. Az egész vidék hegyes, de a hegyek annyira kopárak, 
hogy azokon semmi fa, semmi cserje nem látható, csak itt-ott 
a hegyeken fűcsomok elszórva. 

Lent a völgyekben és a síkságon a növényzet egészen 
hasonló volt az afrikaival, tudniillik az Agave americana, és a 
Cactus opuntia, a datolya-pálma, eucalyptus, főleg pedig az. 
olajfa, mely a kopár mezőkön csaknem az egyedüli növény, 
s a népnek hasznot hajt. Azon kívül, valamint Afrikában 
is, Algirból egész Oránig az akáczfa nagy mennyiségben ta- 
lálható, de nem a közönséges Robinia pseudoacacia, hanem a 
Robinia viscosa, melyet nálunk is ültetnek, habár ritkábban, 
mint a Robinia pseudoacaciát. 

Azonban a legkedvesebb, a mint látszik, és a leghaszno- 
sabb fa itt Spanyolországban is az olajfa, mert az a legkopá- 
rabb és legterméketlenebb talajban is tenyészik és gyümöl- 
csöt bőven terem. Nem csoda tehát, hogy Jupiter nem Nep- 
tunnak, a ki a lovat teremtette, hanem Minervának adta a 
pálmaágat, a ki az olajfát teremtette. Mindamellett, hogy a ló 
a legkedvesebb házi állata az embernek, a görögök mégis 
többre becsülték az olajfát, mint a lovat és tulajdonkép ezt 
fejezi ki a görög hitrege. 

A hol pedig kopár vidékeken egy növény látható, az leg- 
inkább a Genistának egy faja, mely igen dúsan virágzik. De 
található itt-ott egy mimosa-faj is, és a kertekben a punica 
granatus és a fügefa nagy mennyiségben, melyet itt az olajfa 
mellett nagy mennyiségben ültetnek, főleg a fügefát, mely 
itt déli Spanyolországban nagy és terebélyes fát alkot. 


VII. 


HAZATÉRÉS SPANYOLORSZÁGON ÁT. 


Reggel het óra után Madridba értünk és három hôtelt 
kelletett bejárnom, míg végre a negyedikben, a Hótel de la 

paixban helyet találtam. Ez a Puerta del sol nevű piaczon és 
utczában fekszik, melyben a város forgalma a legnagyobb. 
Itt tartják a corsót, itt kocsikázik a spanyol aristocratia föl 
s alá és ha a király magát a népnek mutatni akarja, ezen az 
utczán halad el. 

Madrid nagy és szép város. Az útczák szélesek és egye- 
nesek; a házak szépen vannak építve, főleg az újabbak, csinos 
modern stílusban. Több helyen vannak nyilvános kertek, ül- 
tetvények és szökőkutak. A forgalom nagyszerű, lóvasútak 
(tramway-k) átszelik a várost mindenhol, szintúgy számtalan 
omnibus, melyek nem úgy járnak, mint nálunk, tehén- 
trabban, hanem minthogy minden kocsiba négy-öt ló is van 
befogva, sebes galoppban. A tramway-kocsik, ép ügy mint az om- 
nibusok, sokkal nagyobbak, mint minálunk, és mind a mel- 
lett, tömve-tele vannak mindig, úgy, hogy ritkán talál az em- 
ber helyet, de olcsóbbak is, mert gyakran csak tíz centimet 
tizet az ember, a mi a mi pénzünk szerint csak négy krajczár. 
A boltok kirakatai is nagyszerűek és szépek, a legfinomabb 
eg legszebb divatárúkat tartván előnkbe. Főleg pedig a kávé- 
házak oly nagy díszszel vannak fölszerelve, hogy a mieink 
közül a legszebbek is nem hasonlíthatók össze a madri- 
diakkal. 

Tizenegy órakor volt a dejeuner, a mi egy ebédhez hason- 
lított; én mihelyt elfogyasztottam, kimentem, hogy a várost 
megtekintsem. Hosszú séta közben kijutottam a Pradóba, 
mely a bécsi Praterhez hasonló, mely nevét is a Pradotól kapta, 
csakhogy a bécsi sokkal nagyobb és szebb, népesebb is és sok- 
kal több mulatóhelye van. A királyi palotának egyik kisebb 
homlokzata a Pradóra néz, de a nagyobb a Plazza de Ori- 
ente-re, a hol szép kerti ültetvény van. 

A királyi palota nagyszerű és szép. Az alatt, hogy előtte 
jártam, a kis király egy másik kis fiúval kikocsikázott, egy- 
szerű kocsiban és négy lóval. Öt lovas szolga elől és kettő 
hátúl kísérte. A Pradó felé hajtatott, melyet a várostól a 
Manzanares folyó választ el. A folyó medre nagy és szé- 
les. Úgy látszik tehát, hogy bizonyos időkben sok vízzel 
telik meg. Most azonban oly kevés viz folyt benne, mint egy 
közönséges patakban, úgy hogy át lehetett járni. De a víz 
tiszta és azért, úgy látszik, az egész városnak a ruháját itt 
mossák ki. Mert számtalan mosónő foglalja el a partot, 

a kik a fehérneműt mossák és mindjárt itt a szárításra föl is 
akasztják. 

Föltűnt továbbá az is, hogy csaknem az egész városnak 
lakossága künn járt az útczákon, és kérdezve, hogy mi ennek 
az oka, azt felelték, hogy május 15-dikén Spanyolország pátro- 
nusának, Santo Izidorónak a nerenapja, melyet a nép ünne- 
pel, úgy mint minálunk a Szent-István napját. 

Május 16-dikán, a mint a reggeli után kimentem, az 
Alcala nevű útczába jutottam, mely a Puerta del sol folytatása 
és Madridnak legtekintélyesebb útczája. A mint abban elhalad- 
tam, egy házhoz jutottam, mely előtt számos ember állott. 
A mint szemeimet a házra emeltem, azt a hirdetést olvastam, 
hogy itt jegyek adatnak el a holnapi bikaviadalra. Ezt a mulat- 
ságot a municipium adja a népnek, a tegnapi ünnep fejében. 
Nekem ez igen kapóra jött, minthogy csak minden vasárnap 
tartanak egy ilyen bikariadalt, és nekem még négy napot 
kellett volna Madridban töltenem, hogy legközelebbi vasár- 
nap bikaviadalt lássak. Így hozta tehát ezt is a véletlen sze- 
rencsémre. En tehát fölhasználva az alkalmat, azonnal vettem 
magamnak jegyet a «sombro»-ba, azaz árnyékba, és a mint ké- 
sőbben láttam, igen jó helyen, mert minthogy a nagy circus am- 
phitheatraliter van építve és én helyet a negyedik sorban kap- 
tam, és hozzá árnyékban, a hová a nap nem sütött, én mindent 
igen jól láttam, pedig a hely ára csak négy frank huszonöt 
centimes volt. 

Más nap tehát elmentem a circusba, hogy azokat az 
elhírhedt bikaviadalokat lássam, melyekért a spanyolok annyira 
lelkesedni tudnak, és azért alig van tekintélyesebb városa Spa- 
nyolországnak, melyben bikaviadalok ne tartatnának. 

Az ilyen bikariadal mindig egy nappal előbb a városban 
nagy falragaszokkal szokott hirdettetni, melyeken nem csak a 
nap és óra, melyeken az tartatni fog, hanem a bikák száma, 
melyek így a vad szenvedélynek áldozatúl esnek és származá- 
suk, koruk és mindegyiknek rajza elő ran adva. 

Nem lesz talán érdektelen, ha én egy ilyen bikaviadalt 

öviden leírok, hogy abból maga a nép szelleme kitünjék. 

Öt órakor mentem az Alcala-útczán át a circusba, hol a 
negyedik ülő-sorban foglaltam helyet. A circus igen nagy, 
úgy hogy 20—30 ezer ember igen jól elférhet benne. 

Körben van építve és egészen úgy, mint a rómaiak cir- 

cusail, az ülések amphitheatraliler emelkedtek lépcsönként egy- 
másután egész a páholrokig, melyek egyébiránt nem köből 
voltak építve, hanem fából. Itt van a királyi családnak is a 
maga díszes páholya, míg a többi páholyok jobbról és balról 
az egész circust körülveszik. 

Maga a bikariadal csak akkor kezdődik, midőn vagy az 
elnöke azon társaságnak, mely a bika-viadalt tartja, vagy a 
város alcaldja, (polgármestere) a páholyban megjelentek. 

Akkor előlép az egész személyzet, mely a bikariadalban 
részt vesz és melyet cuadrillának neveznek. Elől az alguazil 
vagyis a városi kapitány kitünő lovon, utána következnek a 
picadores vagyis lándzsások nyomorúlt gebéken, ezek után a 
banderilleros vagyis azon gyalogosok, a kik a bikát hajító török- 
kel a legnagyobb dühbe hozzák, végre aztán az espadas, vagy 
matadores, hosszú egyenes karddal és ezt követi egy fényesen 
földiszített öszvér-fogat, melynek az a föladata, hogy a viadal 
áldozatait a circusból eltávolítsa. 

Mindnyájan, a kik e bikariadalban tettleg részt vesznek, 
a legszebb népies öltözetben vannak, a banderillerosok feszes 
selyem ruhában, mely azoknak szép athletai testalkotását na- 
gyon is érvényre juttatja. 

A cuadrilla háromszor járja körül a circust, a közönség 
élénk kurjongásától követve, míg végre az alguazil bizonyos szer- 
tartással az elnök elé nyargal, a ki neki a bikák ketreczének 
a kulcsát oda dobja, ki azt kalapjában fölfogni tartozik. Ha 
föl nem fogja, gúnyos kiáltásokkal követi a közönség jeunesse 
d orée-ja. 

Az alguazil erre a lóról leszáll, melyet kiküld. Szintúgy 
eltávoznak az espada és a banderilleros, csak a picadores és 
chulos maradnak. 

Az alguazil ezután virágcsokrot vesz kezébe, mely hosszú 
szalagokkal van ellátva, alól pedig nyílforma vastőrben végző- 
dik. Másik kezével kinyitja a bikák ketreczét, de úgy, hogy ő 
magával, az ajtó egyik szárnyával, födve legyen. Alig nyílik meg 
az ajtó, a bika kilép ketreczéből, körül tekint, és meg lévén 
lepve a szokatlan látványtól, megáll. Ezt a pillanatot fölhasz- 
nálja az alguazil, hogy a virágcsokrot neki nyakába döfje. 
A bika erre megdöbben, ellenségét keresi, és miután mást nem 
lát, mint a circus másik végén álló picadores-eket, lehajtott 
fejjel nekik megy, a kik ügyesen kitérve, lándzsáikat a testébe 

szúrják. A lándzsáknak csak egy hüvelyknyi hosszú hegyök 
van, mely egy golyóból jön ki, úgy hogy az a bikát komolyab- 
ban megsérteni nem bírja, csak izgatja és dühbe hozza. A bika 
a döfésre eleintén megíjed és pár lépéssel hátrál, de ezután 
nagy dühhel neki megy a picadornak és a mint az jelenlétem- 
kor történt, a lovat lovastól úgy földöntötte, mintha mind a 
kettő szalmából lett volna. Ez alatt a picador a ló alá kerül, 
és ekkor a legnagyobb életveszélynek van kitéve; mert a bika 
egyenesen neki megy az embernek, és azt szarvaival agyon 
marczangolja. De ennek megakadályozására itt vannak a chu- 
losok vörös posztóval, melylyel a bika figyelmét áldozatától 
elfordítani igyekeznek. Ha ez sikerűl, akkor kiszabadítják a 
picadort a ló alól, ha pedig nem, akkor a ló is, a lovas is 
veszve vannak, mert a dühös állat akkor előbb nem nyugszik, 
míg mind a kettőt agyon nem marczangolta. 

Gyakran az történik, hogy a bika szarvaival a ló hasát 
úgy fölhasítja, hogy a ló kilógó beleit az arenán maga után 
húzza. Az ilyen eset mindig kurjongó örömet idéz elő a kö- 
zönségben. 

A spanyol az olyan bikaviadalt nem veszi semmibe, 
melyben egy-két tuczat ló áldozatúl nem esik, sőt olvastam 
egy olyan bikaviadalról, melyben 70 ló esett áldozatúl. 

Ha a viadal a picadorokkal mintegy tíz perczig el- 
tartott, azok lelépnek, és helyökbe állanak a banderillerosok. 
Ezek többnyire szép, erős és igen ügyes emberek, szép selyem 
nemzeti ruhában, mely egészen feszesen áll a testhez, mint a 
miként mi azokat gyakran lefestve is láthatjuk. Ezek bal ke- 
zökben egy sötét-vörös, mintegy két méternyi hosszú és egy mé- 
ternyi széles posztót tartanak, jobb kezökben pedig mintegy két 
lábnyi hosszú pálczát, melynek felső végén egy kis zászló, 
alsó vegén pedig nyíl alakú vasdarab van. A vörös posztóval 
a bikát izgatja, mely dühhel neki megy a posztónak, mialatt a 
banderilleros két kezével egyszerre két ilyen nyílat nyakába döf. 
A bika ez által még dühösebb lesz, hanem düheben nem azt, 
a ki neki a fájdalmakat okozza, hanem vakságában mindig csak 
a vörös posztót támadja meg, és szarvait abba döfi. Ez alatt. 
újból kap két nyilat hátába, és ez megy addig, míg 6—8 ilyen 
nyíl bőrében függ. Kétségbeesésében meg akarván szabadúlni 
fájdalmaitól, szalad a circusban föl s alá; de minél inkább 
szalad és szabadúlni akar ellenségétől, annál nagyobb fájdal- 

makat okoz magának, mert a nyilak, melyek bőrében ülnek, 
annál inkább mozdulnak, minél jobban szalad, és annál na- 
gyobb fájdalmakat okoznak. A szegény állat látván így, hogy 
ellensége ellen hiába küzd, mert nem kaphatja meg, végre 
elveszti minden bátorságát és bizalmát a maga erejében, és. 
azon bátor és semmitől nem félő állat, mely még az oroszlán- 
nal is fölveszi a harezot, és nem egyszer mint győztes hagyja 
el a harezteret, olyanná lesz mint a tehén, mely csak mene- 
külésre gondol. Láttam mellettem elfutni, vérezve nem csak 
számtalan testi sebétől, hanem orrából, szájából is, de azért 
a legnagyobb kétségbeesésben is fájdalmas hangot nem hall 
töle az ember, csak a menekülésre gondol és ezt keresve, gyak- 
ran átugrik a korláton, mely a nézőket az arenától elválasztja. 

Az ember azt gondolná, hogy ily esetben nagy rémülés 
ragadja meg a közönséget, mert most dühében neki fog menni 
az embernek és boszút állani azokon, a kiket talál. Nem! az 
állat lemondott minden bosszúállásról és csak mentő helyet 
keres. Madridnak jeunesse d"orée-je, a ki a korlátok mögött 
áll, csak a korláthoz nyomja magát, és a szegény állat, mely 
már nem lát és nem hall semmit, elfut mellettök, a nélkül, 
hogy egyet is bántana, míg végre egy korláthoz jut, mely neki 
az utat tovább elzárja, de mellette egy nyílás is van, melyen 
keresztűl megy, azt gondolván, hogy ezen kiszabadúl. Azonban 
ez csak visszavezeti a circusba, hol őtet az utolsó kínzója és 
gyilkosa, az espada vagy matador várja. Az előtte áll mozdu- 
latlanúl hosszú egyenes karddal kezében. Mintha az állat 
ösztöne azt mondaná neki, hogy íme ez fog életednek véget 
vetni vagy talán, mert már annyira fél az embertől, hogy kerüli 
a bol lehet, kitér előle, és mind a mellett, hogy a matadornak 
skarlátvörös posztója van kezében, melylyel a bikát izgatni 
akarja, a bika nem hozható dühbe, és elfordúl mindig, vala- 
hányszor az espada közelébe jut, úgy hogy botokkal kelletett 
a bikát az espada felé hajtani. Ez aztán alkalmas állást keres 
a bika irányában, és akkor a hosszú karddal döfést ad a bika 
nyakszirtjébe, mire, ha jól van eltalálva, az állat, mintegy vil- 
lámtól ütvé, összerogy. Erre nagy ügyesség kell, mert a bika 
nyakszirtjében csak egy kis hely van, hol a kard hegye behatol- 
hat a gerinezvelőbe, s ha azt eltalálja, a bika, mint a villám- 
tól ütve összerogy, vagy legföljebb egy pár lépést tesz, mire 
eldől. A közönség e tettet örömkurjongással fogadja. 

Erre eljön a czifrán földiszített öszvér-fogat, melyhez 
hozzákötik az áldozatot, és igy kihurczolják a circusból. 

A mint ennek vége van, jön a másik bika, melynek 
lefolyása kevés változatossággal ugyan az, mint az elsőnek, 
ezután a harmadik, stb. Én azonban a harmadiknál már eleget 
élveztem ebből a mulatságból és éreztem, hogy ha tovább 
maradok, rosszúl találnék lenni. 

Elmentem tehát azon meggyőződéssel, hogy ez a kegyet- 
len, vérlázító mulatság a XIX. század végén csak egy oly nép- 
nél tartható fönn, mely egykedvűen tudta nézni, hogy száz- 
ezrekre menő embereket csupán azért, mert hitökben talán 
eltértek a közönségesen elfogadott hittől, vagy talán politikai- 
lag szabadabban gondolkoztak, a szent inguisitio határozata 
következtében az egész királyi család jelenlétében, és a mad- 
ridi nép örömujjongásai között «ad majorem dei gloriam» 
máglyán égettek el. Ez ugyanaz a nép, mely Mexicóban 
és Peruban azon borzasztó kegyetlenségeket követte el a 
szegény, ártatlan és együgyű népen és fejedelmein; azon 
nép, a melynek kebléből egy Torguemada, egy II. Fülöp és 
ennek hóhérja, Alba, születtek, a ki egy gyönyörű, viruló és 
gazdag országot, a Németalföldet pusztává alakított át, és 
százezer családot szerencsétlenné tett és a kivándorlásra kény- 
szerített. 

Ezek voltak a gondolatok, melyek bennem támadtak, 
midőn a madridi bikaviadal gyalázatos küzdterét elhagytam. 

És ezennel befejezem afrikai útazásomról írt vázlataimat 
és öszintén meg kell vallanom, hogy bár hetvenny olez éves 
életpályámon sokat láttam, sokat hallottam, sokat olvastam 
és sokat tanúltam, még is ez afrikai útam is nem csak isme- 
retekben, hanem tapasztalásokban is gazdag volt. 


NENDTVICH KÁROLY. 





